title: Neuvoston päätös (YUTP) 2016/478, annettu 31 päivänä maaliskuuta 2016, Libyan tilanteen johdosta määrättävistä rajoittavista toimenpiteistä annetun päätöksen (YUTP) 2015/1333 muuttamisesta

text:
               1.4.2016

               FI

               Euroopan unionin virallinen lehti

               L 85/48

         NEUVOSTON PÄÄTÖS (YUTP) 2016/478,
   annettu 31 päivänä maaliskuuta 2016,
   Libyan tilanteen johdosta määrättävistä rajoittavista toimenpiteistä annetun päätöksen (YUTP) 2015/1333 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 31 päivänä heinäkuuta 2015 päätöksen (YUTP) 2015/1333 (1).

               (2)

               Neuvosto muistutti 16 päivänä maaliskuuta 2015, että ainoastaan poliittinen ratkaisu voi tarjota kestävän etenemistavan ja edistää rauhaa ja vakautta Libyassa, ja totesi muun muassa, että on tärkeää pidättyä toimista, jotka voisivat kärjistää nykyisiä jakolinjoja.

               (3)

               Neuvosto on edelleen erittäin huolestunut Libyan tilanteesta, erityisesti Libyan rauhaa, turvallisuutta tai vakautta uhkaavista teoista ja teoista, jotka estävät tai heikentävät Libyan poliittisen muutoksen menestyksekästä toteutusta, kuten teoista jotka estävät 17 päivänä joulukuuta 2015 tehdyn Libyaa koskevan poliittisen sopimuksen toteuttamista ja kansallisen sovinnon hallituksen muodostamista; näihin tekoihin kuuluu muun muassa se, että poliittisesti vaikutusvaltaiset henkilöt Libyassa jättävät toistuvasti toimia toteuttamatta.

               (4)

               Libyan tilanteen vakavuuden vuoksi päätöksen (YUTP) 2015/1333 liitteissä II ja IV olevaan luetteloon henkilöistä, joihin sovelletaan rajoittavia toimenpiteitä, olisi lisättävä kolme henkilöä kuuden kuukauden ajaksi.

               (5)

               Päätös (YUTP) 2015/1333 olisi näin ollen muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös (YUTP) 2015/1333 seuraavasti:

               1)

               Lisätään tämän päätöksen liitteessä luetellut henkilöt liitteissä II ja IV olevaan luetteloon.

               2)

               Lisätään 17 artiklaan kohdat seuraavasti:
               ”3.   Edellä 8 artiklan 2 kohdassa tarkoitettuja toimenpiteitä sovelletaan liitteessä II oleviin 16, 17 ja 18 kohtaan 2 päivään lokakuuta 2016.
               4.   Edellä 9 artiklan 2 kohdassa tarkoitettuja toimenpiteitä sovelletaan liitteessä IV oleviin 21, 22 ja 23 kohtaan 2 päivään lokakuuta 2016.”

         2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 31 päivänä maaliskuuta 2016.

            Neuvoston puolesta

            Puheenjohtaja

         A.G. KOENDERS

      (1)  Neuvoston päätös (YUTP) 2015/1333, annettu 31 päivänä heinäkuuta 2015, Libyan tilanteen johdosta määrättävistä rajoittavista toimenpiteistä, ja päätöksen 2011/137/YUTP kumoamisesta (EUVL L 206, 1.8.2015, s. 34).

      LIITE

            ”LIITE II

               8 artiklan 2 kohdassa tarkoitettujen henkilöiden ja yhteisöjen luettelo

            A.   HENKILÖT

                        Nimi

                        Tunnistustiedot

                        Perusteet

                        Luetteloon merkitsemisen päivämäärä

                        16.

                        SALEH ISSA GWAIDER, Agila

                        Syntymäaika: 1944 (vahvistamaton)

                        Agila Saleh on toiminut Libyan edustajainhuoneen puheenjohtajana 5. elokuuta 2014 alkaen.
                        Saleh ilmoitti 17. joulukuuta 2015 vastustavansa 17. joulukuuta 2015 allekirjoitettua Libyaa koskevaa poliittista sopimusta.
                        Edustajainhuoneen puheenjohtajana Saleh on estänyt ja heikentänyt Libyan poliittista muutosta, muun muassa kieltäytymällä 23. helmikuuta 2016 järjestämästä edustajainhuoneessa äänestystä kansallisen sovinnon hallituksesta.
                        Saleh päätti 23. helmikuuta 2016 perustaa komitean, jonka odotetaan tapaavan Libyaa koskevaa poliittista sopimusta vastustavan ”Libyan–Libyan-prosessin” muita jäseniä.

                        17.

                        GHWELL, Khalifa
                        alias AL GHWEIL, Khalifa
                        AL-GHAWAIL, Khalifa

                        Syntymäaika: 1964
                        Misratah

                        Khalifa Ghwell on kansainvälisesti tunnustamattoman kansalliskokouksen (tunnetaan myös nimellä ”kansallisen pelastuksen hallitus”) ”pääministeri ja puolustusministeri”; asemansa vuoksi hän on vastuussa niiden toiminnasta.
                        Khalifa Ghwell osoitti 7. heinäkuuta 2015 tukensa Steadfastness Front (Alsomood) -rintamalle (seitsemän prikaatin uusi sotilasjoukko, jonka on tarkoitus estää yhtenäisyyshallituksen muodostaminen Tripolissa) osallistumalla kansalliskokouksen ”presidentin” Nuri Abu Sahmainin kanssa kyseisten joukkojen käyttöönoton allekirjoitusseremoniaan.
                        Kansalliskokouksen ”pääministerinä” Ghwell on ollut keskeisessä asemassa heikentämässä Libyaa koskevan poliittisen sopimuksen nojalla perustetun kansallisen sovinnon hallituksen muodostamista.
                        15. tammikuuta 2016 Tripolin kansalliskokouksen ”pääministerinä ja puolustusministerinä” Ghwell määräsi, että jokainen Tripoliin saapuva uuden turvallisuusryhmän jäsen on pidätettävä; turvallisuusryhmän nimitti kansallisen sovinnon hallituksen tehtävään nimitetty pääministeri.

                        18.

                        ABU SAHMAIN, Nuri
                        alias BOSAMIN, Nori
                        BO SAMIN, Nuri
                        BADI, Salahdin

                        Syntymäaika: 16.5.1956
                        Zouara/Zuwara Libya

                        Nuri Abu Sahmain toimii kansainvälisesti tunnustamattoman kansalliskokouksen (tunnetaan myös nimellä ”kansallisen pelastuksen hallitus”) ns. ”presidenttinä”; asemansa vuoksi hän on vastuussa niiden toiminnasta.
                        Kansalliskokouksen ”presidenttinä” Nuri Abu Sahmain on ollut keskeisessä asemassa heikentämässä ja vastustamassa Libyaa koskevaa poliittista sopimusta ja kansallisen sovinnon hallituksen muodostamista.
                        15. joulukuuta 2015 Sahmain vaati Libyaa koskevan poliittisen sopimuksen lykkäämistä; se oli tarkoitus hyväksyä 17. joulukuuta pidettävässä kokouksessa.
                        16. joulukuuta 2015 Sahmain antoi julkilausuman, jonka mukaan kansalliskokous kieltää kaikilta jäseniltään osallistumisen mainittuun kokoukseen tai Libyaa koskevan poliittisen sopimuksen allekirjoittamisen.
                        1. tammikuuta 2016 Sahmain hylkäsi Libyaa koskevan poliittisen sopimuksen YK:n edustajan kanssa käydyissä neuvotteluissa.”

            ”LIITE IV

               9 artiklan 2 kohdassa tarkoitettujen henkilöiden ja yhteisöjen luettelo

            A.   HENKILÖT

                        Nimi

                        Tunnistustiedot

                        Perusteet

                        Luetteloon merkitsemisen päivämäärä

                        21.

                        SALEH ISSA GWAIDER, Agila

                        Syntymäaika: 1944 (vahvistamaton)

                        Agila Saleh on toiminut Libyan edustajainhuoneen puheenjohtajana 5. elokuuta 2014 alkaen.
                        Saleh ilmoitti 17. joulukuuta 2015 vastustavansa 17. joulukuuta 2015 allekirjoitettua Libyaa koskevaa poliittista sopimusta.
                        Edustajainhuoneen puheenjohtajana Saleh on estänyt ja heikentänyt Libyan poliittista muutosta, muun muassa kieltäytymällä 23. helmikuuta 2016 järjestämästä edustajainhuoneessa äänestystä kansallisen sovinnon hallituksesta.
                        Saleh päätti 23. helmikuuta 2016 perustaa komitean, jonka odotetaan tapaavan Libyaa koskevaa poliittista sopimusta vastustavan ”Libyan–Libyan-prosessin” muita jäseniä.

                        22.

                        GHWELL, Khalifa
                        alias AL GHWEIL, Khalifa
                        AL-GHAWAIL, Khalifa

                        Syntymäaika: 1964
                        Misratah

                        Khalifa Ghwell on kansainvälisesti tunnustamattoman kansalliskokouksen (tunnetaan myös nimellä ”kansallisen pelastuksen hallitus”) ”pääministeri ja puolustusministeri”; asemansa vuoksi hän on vastuussa niiden toiminnasta.
                        Khalifa Ghwell osoitti 7. heinäkuuta 2015 tukensa Steadfastness Front (Alsomood) -rintamalle (seitsemän prikaatin uusi sotilasjoukko, jonka on tarkoitus estää yhtenäisyyshallituksen muodostaminen Tripolissa) osallistumalla kansalliskokouksen ”presidentin” Nuri Abu Sahmainin kanssa kyseisten joukkojen käyttöönoton allekirjoitusseremoniaan.
                        Kansalliskokouksen ”pääministerinä” Ghwell on ollut keskeisessä asemassa heikentämässä Libyaa koskevan poliittisen sopimuksen nojalla perustetun kansallisen sovinnon hallituksen muodostamista.
                        15. tammikuuta 2016 Tripolin kansalliskokouksen ”pääministerinä ja puolustusministerinä” Ghwell määräsi, että jokainen Tripoliin saapuva uuden turvallisuusryhmän jäsen on pidätettävä; turvallisuusryhmän nimitti kansallisen sovinnon hallituksen tehtävään nimitetty pääministeri.

                        23.

                        ABU SAHMAIN, Nuri
                        alias BOSAMIN, Nori
                        BO SAMIN, Nuri
                        BADI, Salahdin

                        Syntymäaika: 16.5.1956
                        Zouara/Zuwara Libya

                        Nuri Abu Sahmain toimii kansainvälisesti tunnustamattoman kansalliskokouksen (tunnetaan myös nimellä ”kansallisen pelastuksen hallitus”) ns. ”presidenttinä”; asemansa vuoksi hän on vastuussa niiden toiminnasta.
                        Kansalliskokouksen presidenttinä Nuri Abu Sahmain on ollut keskeisessä asemassa heikentämässä ja vastustamassa Libyaa koskevaa poliittista sopimusta ja kansallisen sovinnon hallituksen muodostamista.
                        15. joulukuuta 2015 Sahmain vaati Libyaa koskevan poliittisen sopimuksen lykkäämistä; se oli tarkoitus hyväksyä 17. joulukuuta pidettävässä kokouksessa.
                        16. joulukuuta 2015 Sahmain antoi julkilausuman, jonka mukaan kansalliskokous kieltää kaikilta jäseniltään osallistumisen mainittuun kokoukseen tai Libyaa koskevan poliittisen sopimuksen allekirjoittamisen.
                        1. tammikuuta 2016 Sahmain hylkäsi Libyaa koskevan poliittisen sopimuksen YK:n edustajan kanssa käydyissä neuvotteluissa.”


title: Neuvoston päätös, annettu 25 päivänä helmikuuta 2008 , Luxemburgin jäsenen nimittämisestä Euroopan ammatillisen koulutuksen kehittämiskeskuksen johtokuntaan

text:
               5.3.2008

               FI

               Euroopan unionin virallinen lehti

               C 60/1

      NEUVOSTON PÄÄTÖS,
   annettu 25 päivänä helmikuuta 2008,
   Luxemburgin jäsenen nimittämisestä Euroopan ammatillisen koulutuksen kehittämiskeskuksen johtokuntaan
   (2008/C 60/01)
   EUROOPAN UNIONIN NEUVOSTO, joka
   ottaa huomioon Euroopan ammatillisen koulutuksen kehittämiskeskuksen perustamisesta 10 päivänä helmikuuta 1975 annetun neuvoston asetuksen (ETY) N:o 337/75 (1) ja erityisesti sen 4 artiklan,
   ottaa huomioon Luxemburgin ehdotuksen,
   sekä katsoo, että:

               (1)

               Neuvosto nimitti 18 päivänä syyskuuta 2006 tekemällään päätöksellä (2) Euroopan ammatillisen koulutuksen kehittämiskeskuksen johtokunnan jäsenet 18 päivänä syyskuuta 2006 alkavaksi ja 17 päivänä syyskuuta 2009 päättyväksi toimikaudeksi.

               (2)

               Kehittämiskeskuksen johtokunnan jäsenen paikka hallitusten edustajien ryhmässä on vapautunut Gilbert ENGELin erottua.

               (3)

               Luxemburgin jäsen keskuksen johtokuntaan olisi nimitettävä jäljellä olevaksi toimikaudeksi, joka päättyy 17 päivänä syyskuuta 2009,

         ON PÄÄTTÄNYT SEURAAVAA:
   Ainoa artikla
   Nimitetään seuraava henkilö Euroopan ammatillisen koulutuksen kehittämiskeskuksen johtokunnan jäseneksi jäljellä olevaksi toimikaudeksi eli 17 päivään syyskuuta 2009:
   HALLITUSTEN EDUSTAJAT
   Luxemburg: Nic ALFF.

      Tehty Brysselissä 25 päivänä helmikuuta 2008.

            Neuvoston puolesta

            Puheenjohtaja

         A. VIZJAK

      (1)  EYVL L 39, 13.2.1975, s. 1, asetus sellaisena kuin se on viimeksi muutettuna asetuksella (EY) N:o 2051/2004 (EUVL L 355, 1.12.2004, s. 1).

      (2)  EUVL C 240, 5.10.2006, s. 1.


title: 2013/624/EU: Euroopan parlamentin päätös, annettu 17 päivänä huhtikuuta 2013 , vastuuvapauden myöntämisestä ITERistä ja fuusioenergian kehittämisestä vastaavan eurooppalaisen yhteisyrityksen talousarvion toteuttamisesta varainhoitovuonna 2011

text:
               16.11.2013

               FI

               Euroopan unionin virallinen lehti

               L 308/363

      EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   vastuuvapauden myöntämisestä ITERistä ja fuusioenergian kehittämisestä vastaavan eurooppalaisen yhteisyrityksen talousarvion toteuttamisesta varainhoitovuonna 2011
   (2013/624/EU)
   EUROOPAN PARLAMENTTI, joka

               —

               ottaa huomioon ITERistä ja fuusioenergian kehittämisestä vastaavan eurooppalaisen yhteisyrityksen lopullisen tilinpäätöksen varainhoitovuodelta 2011,

               —

               ottaa huomioon tilintarkastustuomioistuimen kertomuksen ITERistä ja fuusioenergian kehittämisestä vastaavan eurooppalaisen yhteisyrityksen tilinpäätöksestä varainhoitovuodelta 2011 sekä yhteisyrityksen vastaukset (1),

               —

               ottaa huomioon Euroopan parlamentin budjettivaliokunnan ja talousarvion valvontavaliokunnan yhteisen valtuuskunnan päätelmät Cadarachessa sijaitsevaan ITERiin 16.–18. toukokuuta 2011 suuntautuneelta matkalta,

               —

               ottaa huomioon neuvoston 12. helmikuuta 2013 antaman suosituksen (05755/2013 – C7-0040/2013),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon eurooppalaisen yhteisyrityksen perustamisesta ITERiä ja fuusioenergian kehittämistä varten sekä etujen myöntämisestä perustettavalle yhteisyritykselle 27. maaliskuuta 2007 tehdyn neuvoston päätöksen 2007/198/Euratom (4) ja erityisesti sen 5 artiklan 3 kohdan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0077/2013),

               1.

               myöntää ITERistä ja fuusioenergian kehittämisestä vastaavan eurooppalaisen yhteisyrityksen pääjohtajalle vastuuvapauden yhteisyrityksen talousarvion toteuttamisesta varainhoitovuonna 2011;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman ITERistä ja fuusioenergian kehittämisestä vastaavan eurooppalaisen yhteisyrityksen pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 6, 10.1.2013, s. 36.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 90, 30.3.2007, s. 58.

      (5)  EYVL L 357, 31.12.2002, s. 72.

         EUROOPAN PARLAMENTIN PÄÄTÖSLAUSELMA,
      annettu 17 päivänä huhtikuuta 2013,
      joka sisältää huomautukset, jotka ovat erottamaton osa päätöstä vastuuvapauden myöntämisestä ITERistä ja fuusioenergian kehittämisestä vastaavan eurooppalaisen yhteisyrityksen talousarvion toteuttamisesta varainhoitovuonna 2011
      EUROOPAN PARLAMENTTI, joka

                  —

                  ottaa huomioon ITERistä ja fuusioenergian kehittämisestä vastaavan eurooppalaisen yhteisyrityksen lopullisen tilinpäätöksen varainhoitovuodelta 2011,

                  —

                  ottaa huomioon tilintarkastustuomioistuimen kertomuksen ITERistä ja fuusioenergian kehittämisestä vastaavan eurooppalaisen yhteisyrityksen tilinpäätöksestä varainhoitovuodelta 2011 sekä yhteisyrityksen vastaukset (1),

                  —

                  ottaa huomioon Euroopan parlamentin budjettivaliokunnan ja talousarvion valvontavaliokunnan yhteisen valtuuskunnan päätelmät Cadarachessa sijaitsevaan ITERiin 16.–18. toukokuuta 2011 suuntautuneelta matkalta,

                  —

                  ottaa huomioon neuvoston 12. helmikuuta 2013 antaman suosituksen (05755/2013 – C7-0040/2013),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

                  —

                  ottaa huomioon eurooppalaisen yhteisyrityksen perustamisesta ITERiä ja fuusioenergian kehittämistä varten sekä etujen myöntämisestä perustettavalle yhteisyritykselle 27. maaliskuuta 2007 tehdyn neuvoston päätöksen 2007/198/Euratom (4) ja erityisesti sen 5 artiklan 3 kohdan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön (A7-0077/2013),

                  A.

                  ottaa huomioon, että eurooppalainen yhteisyritys ITERiä ja fuusioenergian kehittämistä varten, jäljempänä ’yhteisyritys’, perustettiin 35 vuoden jaksoksi maaliskuussa 2007;

                  B.

                  toteaa, että yhteisyritys aloitti itsenäisen toimintansa maaliskuussa 2008;

                  C.

                  ottaa huomioon, että tilintarkastustuomioistuin on todennut saaneensa kohtuullisen varmuuden siitä, että yhteisyrityksen varainhoitovuoden 2011 tilit ovat luotettavat ja tilien perustana olevat toimet ovat lailliset ja asianmukaiset;

                  D.

                  ottaa huomioon, että tilintarkastustuomioistuin antoi 9. lokakuuta 2008 lausunnon nro 4/2008 yhteisyrityksen taloushallintoa koskevista säännöistä;

                  E.

                  ottaa huomioon, että yhteisyritystä perustettaessa sen varojen ohjeelliseksi kokonaismääräksi määritettiin 9 653 000 000 euroa kaudelle 2007–2014;

         Talousarvio- ja varainhallinto

                  1.

                  toteaa, että yhteisyrityksen tilinpäätös antaa olennaisilta osiltaan oikeat ja riittävät tiedot yhteisyrityksen taloudellisesta asemasta 31. päivältä joulukuuta 2011 sekä toimien tuloksista ja rahavirroista päättyneeltä varainhoitovuodelta yhteisyrityksen taloushallintoa koskevien sääntöjen mukaisesti;

                  2.

                  toteaa, että yhteisyrityksen varainhoitovuodelta 2011 annetun tilinpäätöksen perustana olevat toimet ovat olennaisilta osiltaan lailliset ja asianmukaiset;

                  3.

                  toteaa, että käytettävissä olevien maksusitoumusmäärärahojen käyttöaste oli 99,7 prosenttia ja maksumäärärahojen käyttöaste 85,7 prosenttia; panee merkille, että toimintaan käytettävissä olleista 611 000 000 euron maksusitoumusmäärärahoista 42 prosenttia pantiin täytäntöön suorien yksittäisten sitoumusten kautta ja 58 prosenttia kokonaissitoumusten kautta;

                  4.

                  on tyytyväinen ITER-osaston päällikön, hallintopäällikön ja talousarvio- ja varainhoitoyksikön päällikön nimittämiseen vuonna 2011 sen jälkeen, kun hallinnon parantamissuunnitelmaa taloudellisten ja operatiivisten toimintojen erottamiseksi mukautettiin vuonna 2010;

                  5.

                  pitää valitettavana, että yhteisyrityksen sisäinen tarkastaja kantoi huolta hyväksymiskierron asianmukaisuudesta sekä tehtävien pitämisestä erillään; kehottaa yhteisyritystä toteuttamaan viipymättä hyväksymiskierron asianmukaisen systematisoinnin ja pitämään erillään toiminnot, jotka ovat ristiriidassa keskenään;

                  6.

                  odottaa, että yhteisyritys

                              —

                              panee täysimääräisesti täytäntöön talousarviota, varainhoitoa ja toimintaa koskevien tietojen hallinnointiin tarkoitetun integroidun välineen ja hyödyntää sitä,

                              —

                              panee kokonaisuudessaan täytäntöön toimintasuunnitelmia, jotka yhteisyritys on hyväksynyt hyväksymiskiertoihin, avustusten hallinnointiin ja asiantuntijoiden kanssa tehtyihin sopimuksiin kohdistuvien sisäisten tarkastusten perusteella,

                              —

                              saattaa päätökseen tilinpitäjän suorittaman toimien perustana olevien järjestelmien validoinnin,

                              —

                              hyväksyy kattavan jälkitarkastusstrategian avustuksia ja toimintasopimuksia varten,

                              —

                              toteuttaa riskinarvioinnin koko organisaation tasolla;

         Hankintamenettelyt ja avustukset

                  7.

                  painottaa, että kuten tilintarkastustuomioistuimen yhteisyritystä koskevassa vuoden 2010 kertomuksessa jo mainittiin, yhteisyrityksen on lisättävä toimiaan kilpailun edistämiseksi, koska vuonna 2011 tehdyissä operatiivisissa hankintamenettelyissä saatujen tarjousten määrä oli yhä alhainen – tarjouksia oli keskimäärin kaksi – ja avustusten osalta ehdotuksia saatiin yleensä keskimäärin ainoastaan yksi kutakin ehdotuspyyntöä kohden; toteaa, että yhteisyrityksen työ on sellaisten huipputeknologisten komponenttien toimittamista, joita ei ole koskaan ennen valmistettu, joilla ei ole kaupallista arvoa ja jotka on suunniteltu koefuusioreaktorin rakentamiseen äärimmäisen monitahoisilla markkinoilla, joilla monopolit tai oligopolit hallitsevat; toistaa, että yhteisyrityksen on saatava parasta vastinetta rahoilleen kaikissa mahdollisissa hankinnoissa;

                  8.

                  pitää valitettavana, että eräässä tapauksessa avoimen menettelyn peruuttamista ja korvaamista neuvottelumenettelyllä ei perusteltu asianmukaisesti, kun taas eräässä toisessa tapauksessa yhteisyritys päätti neuvotella kahden yrityksen kanssa, jotka olivat esittäneet tarjouksen avoimen menettelyn yhteydessä (vaikka toinen yrityksistä ei ollut teknisesti sopiva); pitää valitettavana myös sitä, että kolmannessa tapauksessa ei perusteltu asianmukaisesti neuvottelumenettelyn käyttöä eikä sopimuksen kohteena olleita määriä eikä hintaa;

                  9.

                  on huolissaan siitä, että tilintarkastustuomioistuimen toimittama tarkastus vahvisti sisäisen tarkastuksen vuonna 2011 tekemät havainnot hankintamenettelyn alalla erityisesti seuraavissa tapauksissa:

                              —

                              tulevien tarjouskilpailujen julkisuutta ei pyritä edistämään ennakkoilmoituksen avulla,

                              —

                              sopimusvelvoitteisiin liittyvien muutosten jäljittämiseen ja hallinnointiin ei ole järjestelmää, joten kuluihin liittyviä poikkeamia ei kyetä havaitsemaan ja korjaamaan,

                              —

                              hankintamenettely kestää usein liian kauan ja tarjousasiakirjojen valmistelussa ilmenee tehottomuutta,

                              —

                              kustannusarvioita ei ole dokumentoitu hyvin;

                  10.

                  pyytää tässä yhteydessä laatimaan ja toimittamaan Euroopan parlamentille perusteellisen edistymiskertomuksen, johon sisältyy konkreettisia ehdotuksia lueteltujen puutteiden korjaamiseksi asteittain;

                  11.

                  pitää valitettavana, että tilintarkastustuomioistuimen tarkastuksen yhteydessä kävi myös ilmi, että hankintasopimuksiin ja avustussopimuksiin liittyvien maksujen suorittamiseen sovellettavia ennakkotarkastusmenettelyitä ei ole dokumentoitu riittävästi;

         Hankintojen ja avustusten laadunvarmennustarkastukset ja jälkitarkastukset

                  12.

                  on huolestunut siitä, että vaikka yhteisyrityksellä on tarkastusjärjestelmä, jonka avulla tutkitaan, ovatko toimeksisaajat noudattaneet laadunvarmennusta koskevia vaatimuksia, tarkastukset eivät kuitenkaan kata sopimusten täytäntöönpanoon liittyviä taloudellisia näkökohtia; kehottaa yhteisyritystä varmistamaan, että tarkastusjärjestelmä kattaa yhteisyrityksen taloudelliset edut sekä rahoitukseen ja sopimuksiin liittyvät näkökohdat;

                  13.

                  panee merkille, että huolimatta siitä, että yhteisyritys aloitti vuonna 2011 jälkitarkastukset myönnettyjen avustusten täytäntöönpanon laillisuuden ja asianmukaisuuden arvioimiseksi, sillä ei ole kattavaa jälkitarkastusstrategiaa avustus- ja hankintasopimusten täytäntöönpanoa varten; kehottaa yhteisyritystä määrittämään ja panemaan täytäntöön kattavan jälkitarkastusstrategian, joka kattaa käytetyt määrärahat täysimääräisesti;

         Teollis- ja tekijänoikeudet ja teollisuuspolitiikka

                  14.

                  toteaa, että hallintoneuvosto hyväksyi 28. maaliskuuta 2012 yhteisyrityksen teollis- ja tekijänoikeuksia ja tiedon levittämistä koskevan politiikan; toteaa kuitenkin, että hallintoneuvosto ei vielä ole hyväksynyt perussäännössä edellytettyä teollisuuspolitiikkaa;

         Osakkaiden rahoitusosuuksien viivästyminen

                  15.

                  pitää valitettavana, että osakkaista kaksitoista maksoi vuoden 2011 rahoitusosuutensa yhteisyritykselle myöhässä;

                  16.

                  pitää välttämättömänä, että kaikki yhteisyrityksen osakkaat noudattavat osakasosuuksien maksamista koskevia määräaikoja; tukee sitä, että hallintoneuvosto hyväksyi koron perimisen jäsenten vuotuisesta rahoitusosuudesta, jos maksu on myöhässä;

         Komission sisäisen tarkastuksen osasto

                  17.

                  toteaa, että hallintoneuvosto hyväksyi komission sisäisen tarkastuksen osaston toimenkuvauksen 25. marraskuuta 2011 sekä koordinoidun strategisen tarkastussuunnitelman vuosille 2012–2014 ja että sen taloushallintoa koskevia sääntöjä on mukautettu vastaavasti sisällyttämällä sääntöihin puiteasetuksen säännökset, joissa viitataan komission sisäisen tarkastajan toimivaltuuksiin; muistuttaa, että yhteisyritys aloitti itsenäisen toimintansa maaliskuussa 2008;

         Taloushallintoa koskevat säännöt ja niiden soveltamissäännöt

                  18.

                  suhtautuu myönteisesti siihen, että yhteisyrityksen hallintoneuvosto päätti 1. kesäkuuta 2011 pitämässään kokouksessa pitkälti hyväksyä huomautukset (37 suositusta hyväksyttiin kokonaisuudessaan, 11 hyväksyttiin kommentein ja ainoastaan kaksi hylättiin), jotka sisältyivät tilintarkastustuomioistuimen lausuntoon nro 4/2008 fuusioenergian kehittämisestä vastaavan eurooppalaisen yhteisyrityksen taloushallintoa koskevista säännöistä;

                  19.

                  toteaa, että tilintarkastustuomioistuin katsoo, että yhteisyrityksen soveltamissäännöt poikkeavat tietyiltä osin ilman riittävää perustetta unionin varainhoitoasetuksen soveltamissäännöistä; on tyytyväinen yhteisyrityksen selvitykseen, jonka mukaan muutetut soveltamissäännöt tarjoavat riittävästi ohjausta yhteisyrityksen toiminnan toteuttamiseksi esimerkiksi lainojen ottamista ja antamista koskevien edellytysten tai luontoissuoritusten arvostamista koskevien sääntöjen suhteen;

         Unionin rahoitusosuus ITERin rakennusvaiheelle

                  20.

                  muistuttaa, että neuvosto tarkisti heinäkuussa 2010 talousarviolaskelmaa, joka koskee yhteisyrityksen osuutta ITERin rakennusvaiheeseen; toteaa, että osuus on suuruudeltaan 6 600 000 000 euroa (arvo vuonna 2008), eli kaksinkertainen alkuperäiseen arvioon verrattuna; on huolestunut siitä, että yhteisyritys on nyt viemässä kaikki aiheutuneet kulut vuoden 2008 arvojen tasalle mahdollisten poikkeamien selvittämiseksi arvioista; panee merkille, että yhteisyritys on ottanut käyttöön välineen arvioiden paikkansapitävyyden säännölliseen seurantaan ja raportointiin mahdollisista poikkeamista; odottaa, että yhteisyritys tiedottaa vastuuvapauden myöntävälle viranomaiselle tämän analyysin tuloksista;

         Isäntävaltiota koskeva sopimus

                  21.

                  toteaa, että vaikka Espanjan kuningaskunnan ja yhteisyrityksen välillä allekirjoitettiin sopimus toimipaikasta, tuesta, erioikeuksista ja vapauksista, yhteisyrityksen käyttöön ei ollut vielä annettu pysyviä tiloja; panee kuitenkin merkille, että Espanjan kuningaskunta tarjoaa yhteisyritykselle edelleen veloituksetta väliaikaiset tilat;

         Muut asiat

                  22.

                  muistuttaa tilintarkastustuomioistuimelle esittämästään kehotuksesta toimittaa kohtuullisessa määräajassa parlamentille erityiskertomus yhteisyritysten luonteesta johtuvista yhteisistä ongelmista, jotka yhteisyritysten olisi ratkaistava yhdessä kumppaneidensa kanssa, jotta varmistetaan yhteisyritysten tuottama lisäarvo sekä unionin tutkimusta, teknologista kehitystyötä ja esittelyä koskevien ohjelmien tehokas täytäntöönpano; panee lisäksi merkille, että kyseisessä kertomuksessa olisi esitettävä myös arvio yhteisyritysten ja niiden rakenteiden tehokkuudesta.

         (1)  EUVL C 6, 10.1.2013, s. 36.

         (2)  EYVL L 248, 16.9.2002, s. 1.

         (3)  EUVL L 298, 26.10.2012, s. 1.

         (4)  EUVL L 90, 30.3.2007, s. 58.

         (5)  EYVL L 357, 31.12.2002, s. 72.


Avis juridique important

|

32002D0650

Komission päätös, tehty 28 päivänä kesäkuuta 2002, Euroopan yhteisön ja Australian viinikaupasta tehdyn sopimuksen muuttamista koskevasta sopimuksesta (tiedoksiannettu numerolla K(2002) 2391) (2002/650/EY)

Virallinen lehti nro L 213 , 09/08/2002 s. 0043 - 0043

Komission päätös,tehty 28 päivänä kesäkuuta 2002,Euroopan yhteisön ja Australian viinikaupasta tehdyn sopimuksen muuttamista koskevasta sopimuksesta(tiedoksiannettu numerolla K(2002) 2391)(2002/650/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon Euroopan yhteisön ja Australian välisen viinikauppaa koskevan sopimuksen tekemisestä ja allekirjoittamisesta 24 päivänä tammikuuta 1994 tehdyn neuvoston päätöksen 94/184/EY(1) ja erityisesti sen 3 artiklan,ottaa huomioon Brysselissä 26 päivänä ja Canberrassa 31 päivänä tammikuuta 1994 allekirjoitetun Euroopan yhteisön ja Australian sopimuksen viinikaupasta(2), sellaisena kuin se on viimeksi muutettuna 25 päivänä heinäkuuta 2001 tehdyllä sopimuksella(3), ja erityisesti sen 17 artiklan 2 kohdan,sekä katsoo seuraavaa:(1) Komissio on yhteisön puolesta neuvotellut kyseisen sopimuksen muuttamisesta siten, että kationinvaihtohartsilla käsitellyille australialaisille viineille myönnettyä väliaikaista lupaa jatketaan 30 päivään kesäkuuta 2003.(2) Viinin hallintokomitea ei ole antanut lausuntoa puheenjohtajansa asettamassa määräajassa,ON PÄÄTTÄNYT SEURAAVAA:1 artiklaHyväksytään yhteisön puolesta sopimus Euroopan yhteisön ja Australian viinikaupasta tehdyn sopimuksen muuttamisesta.Sopimusteksti on tämän päätöksen liitteenä.2 artiklaTämä päätös ja 1 artiklassa tarkoitettu sopimus julkaistaan Euroopan yhteisöjen virallisessa lehdessä.Tehty Brysselissä 28 päivänä kesäkuuta 2002.Komission puolestaFranz FischlerKomission jäsen(1) EYVL L 86, 31.3.1994, s. 1.(2) EYVL L 86, 31.3.1994, s. 3.(3) EYVL L 208, 1.8.2001, s. 46.


title: Neuvoston päätös (YUTP) 2015/363, annettu 5 päivänä maaliskuuta 2015 , tiettyjen palestiinalaisten tilapäisestä vastaanottamisesta Euroopan unionin jäsenvaltioissa

text:
               6.3.2015

               FI

               Euroopan unionin virallinen lehti

               L 62/24

         NEUVOSTON PÄÄTÖS (YUTP) 2015/363,
   annettu 5 päivänä maaliskuuta 2015,
   tiettyjen palestiinalaisten tilapäisestä vastaanottamisesta Euroopan unionin jäsenvaltioissa
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan ja 31 artiklan 1 kohdan,
   sekä katsoo seuraavaa:

               (1)

               Neuvosto hyväksyi 31 päivänä tammikuuta 2013 tiettyjen palestiinalaisten tilapäistä vastaanottamista Euroopan unionin jäsenvaltioissa koskevan päätöksen 2013/71/YUTP (1), jolla jatkettiin asianomaisille henkilöille myönnettyjen, neuvoston yhteisessä kannassa 2002/400/YUTP (2) tarkoitettujen jäsenvaltioiden alueelle saapumista ja siellä oleskelua koskevien kansallisten lupien voimassaoloaikaa 12 kuukaudella.

               (2)

               Neuvosto katsoo yhteisen kannan 2002/400/YUTP soveltamisen arvioinnin perusteella, että näiden lupien voimassaoloaikaa on tarkoituksenmukaista jatkaa edelleen 24 kuukaudella,

         ON HYVÄKSYNYT TÄMÄN PÄÄTÖKSEN:
   1 artikla
   Yhteisen kannan 2002/400/YUTP 2 artiklassa tarkoitetut jäsenvaltiot jatkavat mainitun yhteisen kannan 3 artiklan mukaisesti alueelleen saapumista ja siellä oleskelua varten myönnettyjen kansallisten lupien voimassaoloaikaa 24 kuukaudella 31 päivästä tammikuuta 2014 alkaen.
   2 artikla
   Neuvosto arvioi yhteisen kannan 2002/400/YUTP soveltamista kuuden kuukauden kuluessa tämän päätöksen hyväksymisestä.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 5 päivänä maaliskuuta 2015.

            Neuvoston puolesta

            Puheenjohtaja

         D. REIZNIECE-OZOLA

      (1)  Neuvoston päätös 2013/71/YUTP, annettu 31 päivänä tammikuuta 2013, tiettyjen palestiinalaisten tilapäisestä vastaanottamisesta Euroopan unionin jäsenvaltioissa (EUVL L 32, 1.2.2013, s. 19).

      (2)  Neuvoston yhteinen kanta 2002/400/YUTP 21 päivältä toukokuuta 2002, tiettyjen palestiinalaisten tilapäisestä vastaanottamista Euroopan unionin jäsenvaltioissa (EYVL L 138, 28.5.2002, s. 33).


title: Neuvoston päätös 2008/665/YUTP, tehty 9 päivänä kesäkuuta 2008 , Albanian tasavallan osallistumista Euroopan unionin sotilasoperaatioon Tšadin tasavallassa ja Keski-Afrikan tasavallassa (EUFOR Tchad/RCA -operaatio) koskevan Euroopan unionin ja Albanian tasavallan välisen sopimuksen tekemisestä

text:
               13.8.2008

               FI

               Euroopan unionin virallinen lehti

               L 217/18

         NEUVOSTON PÄÄTÖS 2008/665/YUTP,
   tehty 9 päivänä kesäkuuta 2008,
   Albanian tasavallan osallistumista Euroopan unionin sotilasoperaatioon Tšadin tasavallassa ja Keski-Afrikan tasavallassa (EUFOR Tchad/RCA -operaatio) koskevan Euroopan unionin ja Albanian tasavallan välisen sopimuksen tekemisestä
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 24 artiklan,
   ottaa huomioon puheenjohtajavaltion suosituksen,
   sekä katsoo seuraavaa:

               (1)

               Neuvosto hyväksyi 15 päivänä lokakuuta 2007 yhteisen toiminnan 2007/677/YUTP Tšadin tasavallassa ja Keski-Afrikan tasavallassa toteutettavasta Euroopan unionin sotilasoperaatiosta (EUFOR Tchad/RCA -operaatio) (1).

               (2)

               Yhteisen toiminnan 10 artiklan 3 kohdassa säädetään, että kolmansien valtioiden osallistumista koskevat yksityiskohtaiset järjestelyt edellyttävät sopimuksen tekemistä Euroopan unionista tehdyn sopimuksen 24 artiklan mukaisesti.

               (3)

               Neuvoston annettua 13 päivänä syyskuuta 2004 tätä koskevan valtuutuksen puheenjohtajavaltio on yhteisen ulko- ja turvallisuuspolitiikan korkeana edustajana toimivan Euroopan unionin neuvoston pääsihteerin avustamana neuvotellut Albanian tasavallan osallistumista EUFOR Tchad/RCA -operaatioon koskevan Euroopan unionin ja Albanian välisen sopimuksen, jäljempänä ’sopimus’.

               (4)

               Sopimus olisi hyväksyttävä Euroopan unionin puolesta,

         ON PÄÄTTÄNYT SEURAAVAA:
   1 artikla
   Hyväksytään Euroopan unionin puolesta Albanian tasavallan osallistumista Euroopan unionin sotilasoperaatioon Tšadin tasavallassa ja Keski-Afrikan tasavallassa (EUFOR Tchad/RCA -operaatio) koskeva Euroopan unionin ja Albanian tasavallan välinen sopimus.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus Euroopan unionia sitovasti.
   3 artikla
   Tämä päätös tulee voimaan päivänä, jona se tehdään.
   4 artikla
   Tämä päätös julkaistaan Euroopan unionin virallisessa lehdessä.

      Tehty Luxemburgissa 9 päivänä kesäkuuta 2008.

            Neuvoston puolesta

            Puheenjohtaja

         M. COTMAN

      (1)  EUVL L 279, 23.10.2007, s. 21.
    ---documentbreak---

               13.8.2008

               FI

               Euroopan unionin virallinen lehti

               L 217/19

         KÄÄNNÖS
   Albanian tasavallan osallistumista Euroopan unionin sotilasoperaatioon Tšadin tasavallassa ja Keski-Afrikan tasavallassa (EUFOR Tchad/RCA -operaatio) koskeva Euroopan unionin ja Albanian tasavallan välinen
   SOPIMUS
   EUROOPAN UNIONI (EU),
   ja
   ALBANIAN TASAVALTA,
   jäljempänä ’osapuolet’, jotka
   OTTAVAT HUOMIOON:
   Euroopan unionin neuvoston 15 päivänä lokakuuta 2007 hyväksymän yhteisen toiminnan 2007/677/YUTP Tšadin tasavallassa ja Keski-Afrikan tasavallassa toteutettavasta Euroopan unionin sotilasoperaatiosta (EUFOR Tchad/RCA -operaatio),
   Albanian tasavallalle esitetyn kutsun osallistua EU-johtoiseen operaatioon,
   onnistuneesti loppuun saatetun joukkojen muodostamisprosessin sekä EU:n operaation komentajan ja EU:n sotilaskomitean suosituksen sopia Albanian tasavallan joukkojen osallistumisesta EU-johtoiseen operaatioon,
   kolmansien valtioiden osallistumisen hyväksymisestä Euroopan unionin sotilasoperaatioon Tšadin tasavallassa ja Keski-Afrikan tasavallassa 13 päivänä helmikuuta 2008 tehdyn poliittisten ja turvallisuusasioiden komitean päätöksen CHAD/1/2008 (1),
   osallistujien komitean perustamisesta Tšadin tasavallassa ja Keski-Afrikan tasavallassa toteutettavaa Euroopan unionin sotilasoperaatiota varten 18 päivänä maaliskuuta 2008 tehdyn poliittisten ja turvallisuusasioiden komitean päätöksen CHAD/2/2008 (2),
   OVAT SOPINEET SEURAAVAA:
   1 artikla
   Operaatioon osallistuminen
   1.   Albanian tasavalta liittyy tämän sopimuksen määräysten ja mahdollisesti tarvittavien täytäntöönpanojärjestelyjen mukaisesti Tšadin tasavallassa ja Keski-Afrikan tasavallassa toteutettavasta Euroopan unionin sotilasoperaatiosta (EUFOR Tchad/RCA -operaatio) 15 päivänä lokakuuta 2007 hyväksyttyyn yhteiseen toimintaan 2007/677/YUTP ja kaikkiin yhteisiin toimintoihin tai päätöksiin, joilla Euroopan unionin neuvosto päättää jatkaa EU:n sotilaallista kriisinhallintaoperaatiota.
   2.   Albanian tasavallan osallistuminen EU:n sotilaalliseen kriisinhallintaoperaatioon ei vaikuta Euroopan unionin päätöksenteon riippumattomuuteen.
   3.   Albanian tasavalta varmistaa, että sen EU:n sotilaalliseen kriisinhallintaoperaatioon osallistuvat joukot ja henkilöstö noudattavat tehtävänsä suorittamisessa

               —

               yhteistä toimintaa 2007/677/YUTP ja siihen mahdollisesti myöhemmin tehtyjä muutoksia,

               —

               operaatiosuunnitelmaa,

               —

               täytäntöönpanotoimenpiteitä.

         4.   Albanian tasavallan operaatioon lähettämät joukot ja henkilöstö suorittavat tehtävänsä ja menettelevät yksinomaan EU:n sotilaallisen kriisinhallintaoperaation etujen mukaisesti.
   5.   Albanian tasavalta antaa EU:n operaation komentajalle ajoissa tiedon kaikista muutoksista, jotka koskevat sen osallistumista operaatioon.
   2 artikla
   Joukkojen asema
   1.   Albanian tasavallan EU:n sotilaalliseen kriisinhallintaoperaatioon lähettämien joukkojen ja henkilöstön asemaan sovelletaan joukkojen asemasta Euroopan unionin ja asianomaisten valtioiden välillä sovittuja määräyksiä, jos sellaisia on olemassa.
   2.   Tšadin tasavallan ja Keski-Afrikan tasavallan ulkopuolella sijaitseviin esikunta- ja johtoyksiköihin lähetettyjen joukkojen ja henkilöstön asemaan sovelletaan näiden esikunta- tai johtoyksiköiden ja Albanian tasavallan välisiä järjestelyjä.
   3.   Albanian tasavalta käyttää lainkäyttövaltaa EU:n sotilaalliseen kriisinhallintaoperaatioon osallistuviin joukkoihinsa ja henkilöstöönsä, sanotun kuitenkaan rajoittamatta 1 kohdassa tarkoitettujen, joukkojen asemaa koskevien määräysten soveltamista.
   4.   Albanian tasavalta vastaa kaikista joukkojensa ja henkilöstönsä jäsenten esittämien tai heitä koskevien EU:n sotilaalliseen kriisinhallintaoperaatioon osallistumiseen liittyvien vaatimusten ratkaisemisesta. Albanian tasavalta vastaa lakiensa ja asetustensa mukaisesti sellaisten, erityisesti oikeudellisten tai kurinpidollisten, menettelyjen vireillepanosta, joihin mahdollisesti ryhdytään sen joukkojen tai henkilöstön jäsentä vastaan.
   5.   Albanian tasavalta sitoutuu antamaan tämän sopimuksen allekirjoittamisen yhteydessä julistuksen, joka koskee luopumista korvausten vaatimisesta EU:n sotilaalliseen kriisinhallintaoperaatioon osallistuvilta valtioilta.
   6.   Euroopan unioni sitoutuu varmistamaan, että sen jäsenvaltiot antavat tämän sopimuksen allekirjoittamisen yhteydessä julistuksen, joka koskee luopumista korvausten vaatimisesta Albanian tasavallan EU:n sotilaalliseen kriisinhallintaoperaatioon osallistumisesta.
   3 artikla
   Turvaluokitellut tiedot
   1.   Albanian tasavalta toteuttaa asianmukaiset toimenpiteet sen varmistamiseksi, että EU:n turvaluokitellut tiedot suojataan 19 päivänä maaliskuuta 2001 tehdyn neuvoston päätöksen 2001/264/EY (3) liitteessä olevien Euroopan unionin neuvoston turvallisuussääntöjen sekä toimivaltaisten viranomaisten, mukaan lukien EU:n operaation komentaja, antamien lisäohjeiden mukaisesti.
   2.   Jos Euroopan unioni ja Albanian tasavalta ovat tehneet sopimuksen turvaluokiteltujen tietojen vaihtamiseen sovellettavista turvallisuusmenettelyistä, mainitun sopimuksen määräyksiä sovelletaan EU:n sotilaallisen kriisinhallintaoperaation yhteydessä.
   4 artikla
   Johtamisjärjestely
   1.   Kaikki EU:n sotilaalliseen kriisinhallintaoperaatioon osallistuvat joukot ja henkilöstön jäsenet pysyvät täysin kansallisten viranomaistensa alaisina.
   2.   Kansalliset viranomaiset siirtävät joukkojensa ja henkilöstönsä operatiivisen ja taktisen johdon ja/tai valvonnan EU:n operaation komentajalle. EU:n operaation komentajalla on oikeus siirtää toimivaltansa toiselle henkilölle.
   3.   Albanian tasavallalla on operaation päivittäisessä toteuttamisessa samat oikeudet ja velvoitteet kuin operaatioon osallistuvilla EU:n jäsenvaltioilla.
   4.   EU:n operaation komentaja voi Albanian tasavaltaa kuultuaan milloin tahansa pyytää Albanian tasavallan osallistumisen pois vetämistä.
   5.   Albanian tasavalta nimeää johtavan sotilasedustajan, joka edustaa sen kansallista sotilasosastoa EU:n sotilaallisessa kriisinhallintaoperaatiossa. Johtava sotilasedustaja neuvottelee EU:n joukkojen komentajan kanssa kaikista operaatioon vaikuttavista kysymyksistä ja vastaa sotilasosastonsa päivittäisestä kurinpitovalvonnasta.
   5 artikla
   Rahoitusnäkökohdat
   1.   Albanian tasavalta vastaa kaikista operaatioon osallistumiseensa liittyvistä kustannuksista, jolleivät ne kuulu yhteisiin kustannuksiin sen mukaisesti kuin on säädetty tämän sopimuksen 1 artiklan 1 kohdassa tarkoitetuissa oikeudellisissa välineissä sekä Euroopan unionin sellaisten operaatioiden yhteisten kustannusten rahoituksen hallinnointijärjestelmän perustamisesta, joilla on sotilaallista merkitystä tai merkitystä puolustuksen alalla (Athene) 14 päivänä toukokuuta 2007 tehdyssä neuvoston päätöksessä 2007/384/YUTP (4).
   2.   Yhdestä tai useammasta valtiosta, jossa operaatio toteutetaan, olevia luonnollisia tai oikeushenkilöitä koskevan kuolemantapauksen, loukkaantumisen, menetyksen tai vahingon sattuessa Albanian tasavalta, jos sen on todettu olevan korvausvastuussa, suorittaa korvauksia tämän sopimuksen 2 artiklan 1 kohdassa tarkoitetuissa joukkojen asemasta sovituissa määräyksissä, jos sellaisia on olemassa, vahvistettujen edellytysten mukaisesti.
   6 artikla
   Sopimuksen täytäntöönpanojärjestelyt
   Tämän sopimuksen täytäntöönpanon edellyttämistä teknisistä ja hallinnollisista järjestelyistä sovitaan yhteisen ulko- ja turvallisuuspolitiikan korkeana edustajana toimivan Euroopan unionin neuvoston pääsihteerin sekä Albanian tasavallan asiaankuuluvien viranomaisten välillä.
   7 artikla
   Säännösten noudattamatta jättäminen
   Mikäli osapuoli ei noudata 1–6 artiklassa määrättyjä velvoitteitaan, toisella osapuolella on oikeus päättää tämä sopimus ilmoittamalla siitä kuukautta edeltä käsin.
   8 artikla
   Riitojen ratkaiseminen
   Tämän sopimuksen tulkintaan ja soveltamiseen liittyvät riidat ratkaistaan osapuolten välillä diplomaattisin keinoin.
   9 artikla
   Voimaantulo
   1.   Tämä sopimus tulee voimaan sitä päivää seuraavan kuukauden ensimmäisenä päivänä, jona osapuolet ovat ilmoittaneet toisilleen tätä varten tarvittavien sisäisten menettelyjen päätökseen saattamisesta.
   2.   Tätä sopimusta sovelletaan väliaikaisesti sen allekirjoittamispäivästä.
   3.   Tämä sopimus on voimassa Albanian tasavallan operaatioon osallistumisen ajan.

      Tehty Pariisissa 13 päivänä heinäkuuta 2008 englannin kielellä neljänä kappaleena.

            Euroopan unionin puolesta

            Albanian tasavallan puolesta

      (1)  EUVL L 56, 29.2.2008, s. 64. Päätös sellaisena kuin se on muutettuna päätöksellä CHAD/3/2008 (EUVL L 144, 4.6.2008, s. 82).

      (2)  EUVL L 107, 17.4.2008, s. 60. Päätös sellaisena kuin se on muutettuna päätöksellä CHAD/3/2008.

      (3)  EYVL L 101, 11.4.2001, s. 1. Päätös sellaisena kuin se on viimeksi muutettuna päätöksellä 2007/438/EY (EUVL L 164, 26.6.2007, s. 24).

      (4)  EUVL L 152, 13.6.2007, s. 14.
   JULISTUKSET (SOPIMUKSEN 2 ARTIKLAN 5 JA 6 KOHDASSA TARKOITETUT)
   EU:n jäsenvaltioiden julistus
   ”Tšadin tasavallassa ja Keski-Afrikan tasavallassa toteutettavasta Euroopan unionin sotilasoperaatiosta 15 päivänä lokakuuta 2007 hyväksyttyä yhteistä toimintaa 2007/677/YUTP (EUFOR Tchad/RCA -operaatio) soveltavat EU:n jäsenvaltiot pyrkivät omien oikeusjärjestelmiensä mukaisissa rajoissa mahdollisuuksien mukaan luopumaan Albanian tasavallalle esitettävistä vaatimuksista niiden henkilöstön jäsenen loukkaantumisen tai kuoleman johdosta taikka sellaisen omaisuuden vahingoittumisen tai menetyksen johdosta, jonka ne omistavat ja jota EU:n kriisinhallintaoperaatio käyttää, jos loukkaantumisen, kuoleman, vahingon tai menetyksen

               —

               on aiheuttanut Albanian tasavallan lähettämän henkilöstön jäsen hänen suorittaessaan tehtäviään EU:n kriisinhallintaoperaation yhteydessä, paitsi jos on kyse törkeästä huolimattomuudesta tai tahallisesta laiminlyönnistä, tai

               —

               on aiheuttanut Albanian tasavallan omistaman omaisuuden käyttö, mikäli sitä on käytetty operaation yhteydessä, paitsi jos on kyse kyseistä omaisuutta käyttävän Albanian tasavallan lähettämän EU:n kriisinhallintaoperaation henkilöstön jäsenen törkeästä huolimattomuudesta tai tahallisesta laiminlyönnistä.”

         Albanian tasavallan julistus
   ”Tšadin tasavallassa ja Keski-Afrikan tasavallassa toteutettavasta Euroopan unionin sotilasoperaatiosta 15 päivänä lokakuuta 2007 hyväksyttyyn EU:n yhteiseen toimintaan 2007/677/YUTP (EUFOR Tchad/RCA -operaatio) liittyvä Albanian tasavalta pyrkii oman oikeusjärjestelmänsä mukaisissa rajoissa mahdollisuuksien mukaan luopumaan muille EU:n kriisinhallintaoperaatioon osallistuville valtioille esitettävistä vaatimuksista sen lähettämän henkilöstön jäsenen loukkaantumisen tai kuoleman johdosta taikka sellaisen omaisuuden vahingoittumisen tai menetyksen johdosta, jonka se omistaa ja jota EU:n kriisinhallintaoperaatio käyttää, jos loukkaantumisen, kuoleman, vahingon tai menetyksen

               —

               on aiheuttanut henkilöstön jäsen hänen suorittaessaan tehtäviään EU:n kriisinhallintaoperaation yhteydessä, paitsi jos on kyse törkeästä huolimattomuudesta tai tahallisesta laiminlyönnistä, tai

               —

               on aiheuttanut EU:n kriisinhallintaoperaatioon osallistuvien valtioiden omistaman omaisuuden käyttö, mikäli sitä on käytetty operaation yhteydessä, paitsi jos on kyse kyseistä omaisuutta käyttävän EU:n kriisinhallintaoperaation henkilöstön jäsenen törkeästä huolimattomuudesta tai tahallisesta laiminlyönnistä.”


title: Neuvoston päätös 2012/333 /YUTP, annettu 25 päivänä kesäkuuta 2012 , niitä henkilöitä, ryhmiä ja yhteisöjä koskevan luettelon saattamisesta ajan tasalle, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa, sekä päätöksen 2011/872/YUTP kumoamisesta

text:
               26.6.2012

               FI

               Euroopan unionin virallinen lehti

               L 165/72

         NEUVOSTON PÄÄTÖS 2012/333 /YUTP,
   annettu 25 päivänä kesäkuuta 2012,
   niitä henkilöitä, ryhmiä ja yhteisöjä koskevan luettelon saattamisesta ajan tasalle, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa, sekä päätöksen 2011/872/YUTP kumoamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto hyväksyi 27 päivänä joulukuuta 2001 yhteisen kannan 2001/931/YUTP (1).

               (2)

               Neuvosto hyväksyi 22 päivänä joulukuuta 2011 päätöksen 2011/872/YUTP niitä henkilöitä, ryhmiä ja yhteisöjä koskevan luettelon saattamisesta ajan tasalle, joihin sovelletaan yhteisen kannan 2001/931/YUTP 2, 3 ja 4 artiklaa (2).

               (3)

               Yhteisen kannan 2001/931/YUTP 1 artiklan 6 kohdan mukaisesti on tarpeen tarkastella perusteellisesti uudelleen luetteloa henkilöistä, ryhmistä ja yhteisöistä, joihin sovelletaan päätöstä 2011/872/YUTP.

               (4)

               Tässä päätöksessä esitetään neuvostossa suoritetun uudelleentarkastelun tulos niiden henkilöiden, ryhmien ja yhteisöjen osalta, joihin sovelletaan yhteisen kannan 2001/931/YUTP 2, 3 ja 4 artiklaa.

               (5)

               Neuvosto on todennut, että henkilöt, ryhmät ja yhteisöt, joihin sovelletaan yhteisen kannan 2001/931/YUTP 2, 3 ja 4 artiklaa, ovat sekaantuneet terroritekoihin yhteisen kannan 2001/931/YUTP 1 artiklan 2 ja 3 kohdassa tarkoitetulla tavalla, että toimivaltainen viranomainen on tehnyt kyseisiä henkilöitä, ryhmiä ja yhteisöjä koskevan, mainitun yhteisen kannan 1 artiklan 4 kohdassa tarkoitetun päätöksen ja että näihin henkilöihin, ryhmiin ja yhteisöihin olisi edelleen sovellettava kyseisessä yhteisessä kannassa säädettyjä erityisiä rajoittavia toimenpiteitä.

               (6)

               Luettelo henkilöistä, ryhmistä ja yhteisöistä, joihin sovelletaan yhteisen kannan 2001/931/YUTP 2, 3 ja 4 artiklaa, olisi näin ollen saatettava ajan tasalle, ja päätös 2011/872/YUTP olisi kumottava,

         ON HYVÄKSYNYT TÄMÄN PÄÄTÖKSEN:
   1 artikla
   Luettelo henkilöistä, ryhmistä ja yhteisöistä, joihin sovelletaan yhteisen kannan 2001/931/YUTP 2, 3 ja 4 artiklaa, on tämän päätöksen liitteessä.
   2 artikla
   Kumotaan päätös 2011/872/YUTP.
   3 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Luxemburgissa 25 päivänä kesäkuuta 2012.

            Neuvoston puolesta

            Puheenjohtaja

         C. ASHTON

      (1)  EYVL L 344, 28.12.2001, s. 93.

      (2)  EUVL L 343, 23.12.2011, s. 54.

      LIITE

         Luettelo 1 artiklassa tarkoitetuista henkilöistä, ryhmistä ja yhteisöistä

      1.   Henkilöt

                  1.

                  ABDOLLAHI Hamed (alias Mustafa Abdullahi), syntynyt 11.8.1960 Iranissa. Passi: D9004878.

                  2.

                  AL-NASSER, Abdelkarim Hussein Mohamed, syntynyt Al Ihsassa (Saudi-Arabia), Saudi-Arabian kansalainen.

                  3.

                  AL-YACOUB, Ibrahim Salih Mohammed, syntynyt 16.10.1966 Tarutissa (Saudi-Arabia), Saudi-Arabian kansalainen.

                  4.

                  ARBABSIAR Manssor (alias Mansour Arbabsiar), syntynyt 6. tai 15.3.1955 Iranissa. Iranin ja Yhdysvaltain kansalainen. Passi: C2002515 (Iran); Passi: 477845448 (USA). Kansallisen henkilökortin nro: 07442833, voimassa 15.3.2016 asti (USA:n ajokortti).

                  5.

                  BOUYERI, Mohammed (alias Abu Zubair, alias Sobiar, alias Abu Zoubair), syntynyt 8.3.1978 Amsterdamissa (Alankomaat) - Hofstadgroep-ryhmän jäsen.

                  6.

                  FAHAS, Sofiane Yacine, syntynyt 10.9.1971 Algerissa (Algeria) - al-Takfir ja al-Hijra -järjestöjen jäsen.

                  7.

                  IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), Libanon, syntynyt 1963 Libanonissa, Libanonin kansalainen.

                  8.

                  MOHAMMED, Khalid Shaikh (alias ALI, Salem, alias BIN KHALID, Fahd Bin Adballah, alias HENIN, Ashraf Refaat Nabith, alias WADOOD, Khalid Adbul), syntynyt 14.4.1965 tai 1.3.1964 Pakistanissa, passin nro 488555.

                  9.

                  SHAHLAI Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), syntynyt arviolta vuonna 1957 Iranissa. Osoitteet: (1) Kermanshah, Iran, (2) Mehranin sotilastukikohta, Ilamin maakunta, Iran.

                  10.

                  SHAKURI Ali Gholam, syntynyt arviolta vuonna 1965 Teheranissa (Iran).

                  11.

                  SOLEIMANI Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), syntynyt 11.3.1957 Iranissa. Iranin kansalainen. Passi: 008827 (Iranin diplomaattipassi), myönnetty 1999. Sotilasarvo: kenraalimajuri.

                  12.

                  WALTERS, Jason Theodore James (alias Abdullah, alias David), synt. 6.3.1985 Amersfoortissa (Alankomaat), passin nro NE8146378 (Alankomaat) - Hofstadgroep-ryhmän jäsen.

            2.   Ryhmät ja yhteisöt

                  1.

                  Abu Nidal Organisation - ANO (alias Fatah Revolutionary Council, alias Arab Revolutionary Brigades, alias Black September/Musta syyskuu, alias Revolutionary Organisation of Socialist Muslims)

                  2.

                  Al-Aqsa marttyyrien prikaati

                  3.

                  Al-Aqsa e.V.

                  4.

                  Al-Takfir ja al-Hijra

                  5.

                  Babbar Khalsa

                  6.

                  Filippiinien kommunistinen puolue, mukaan lukien New People's Army - NPA

                  7.

                  Gama'a al-Islamiyya (alias Al-Gama'a al-Islamiyya) (Islamic Group - IG)

                  8.

                  İslami Büyük Doğu Akıncılar Cephesi - IBDA-C (Great Islamic Eastern Warriors Front)

                  9.

                  Hamas, mukaan lukien Hamas-Izz al-Din al-Qassem

                  10.

                  Hizbul Mujahideen - HM

                  11.

                  Hofstadgroep-ryhmä

                  12.

                  Holy Land Foundation for Relief and Development

                  13.

                  International Sikh Youth Federation - ISYF

                  14.

                  Khalistan Zindabad Force - KZF

                  15.

                  Kurdistanin työväenpuolue - PKK (alias KADEK, alias KONGRA-GEL)

                  16.

                  Tamil Eelamin vapautuksen tiikerit - LTTE

                  17.

                  Ejército de Liberación Nacional (Kansallinen vapautusarmeija)

                  18.

                  Palestiinan islamilainen jihad - Palestinian Islamic Jihad – PIJ

                  19.

                  Palestiinan vapautuksen kansanrintama - Popular Front for the Liberation of Palestine – PFLP

                  20.

                  Popular Front for the Liberation of Palestine - General Command (alias PFLP – General Command, PFLP-GC)

                  21.

                  Fuerzas armadas revolucionarias de Colombia - FARC (Kolumbian vallankumoukselliset asevoimat)

                  22.

                  Devrimci Halk Kurtuluș Partisi-Cephesi - DHKP/C (alias Devrimci Sol (Revolutionary Left), alias Dev Sol) (Revolutionary People's Liberation Army/Front/Party)

                  23.

                  Sendero Luminoso - SL (Loistava polku)

                  24.

                  Stichting Al Aqsa (alias Stichting Al Aqsa Nederland, alias Al Aqsa Nederland)

                  25.

                  Teyrbazen Azadiya Kurdistan - TAK (alias Kurdistan Freedom Falcons, alias Kurdistan Freedom Hawks)


title: 2006/530/EY: Neuvoston päätös, tehty  9 päivänä kesäkuuta 2006 , Euroopan yhteisön ja Ukrainan välisen tiettyjä lentoliikenteen näkökohtia koskevan sopimuksen tekemisestä

text:
               1.8.2006

               FI

               Euroopan unionin virallinen lehti

               L 211/39

      NEUVOSTON PÄÄTÖS,
   tehty 9 päivänä kesäkuuta 2006,
   Euroopan yhteisön ja Ukrainan välisen tiettyjä lentoliikenteen näkökohtia koskevan sopimuksen tekemisestä
   (2006/530/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 80 artiklan 2 kohdan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan kanssa,
   ottaa huomioon komission ehdotuksen,
   ottaa huomioon Euroopan parlamentin lausunnon (1).
   sekä katsoo seuraavaa:

               (1)

               Neuvosto valtuutti päätöksellään 5 päivänä kesäkuuta 2003 komission aloittamaan neuvottelut kolmansien maiden kanssa voimassa olevien kahdenvälisten sopimusten tiettyjen määräysten korvaamisesta yhteisön kanssa tehtävillä sopimuksilla.

               (2)

               Komissio on neuvotellut yhteisön puolesta Ukrainan kanssa sopimuksen tietyistä lentoliikenteen näkökohdista noudattaen menettelyjä ja ohjeita, jotka on esitetty mainitun neuvoston päätöksen liitteessä.

               (3)

               Sopimus allekirjoitettiin yhteisön puolesta 1 päivänä joulukuuta 200528 päivänä marraskuuta 2005 tehdyn neuvoston päätöksen mukaisesti sillä varauksella, että sopimus tehdään mahdollisesti myöhemmin.

               (4)

               Sopimus pitäisi hyväksyä,

         ON PÄÄTTÄNYT SEURAAVAA:
   1 artikla
   1.   Euroopan yhteisön ja Ukrainan välinen tiettyjä lentoliikenteen näkökohtia koskeva sopimus hyväksytään yhteisön puolesta.
   2.   Sopimuksen teksti on liitetty tähän päätökseen (2).
   2 artikla
   Neuvoston puheenjohtaja valtuutetaan nimeämään henkilö tai henkilöt, jolla tai joilla on valtuudet antaa sopimuksen 9 artiklan 1 kohdassa tarkoitettu ilmoitus.

      Tehty Luxemburgissa 9 päivänä kesäkuuta 2006.

            Neuvoston puolesta

            Puheenjohtaja

         H. GORBACH

      (1)  Lausunto annettu 14. maaliskuuta 2006 (ei vielä julkaistu virallisessa lehdessä).

      (2)  Ks. tämän virallisen lehden sivu 24.


title: Neuvoston päätös 2011/133/YUTP, annettu 21 päivänä helmikuuta 2011 , puitteiden luomista Montenegron osallistumiselle Euroopan unionin kriisinhallintaoperaatioihin koskevan Euroopan unionin ja Montenegron välisen sopimuksen allekirjoittamisesta ja tekemisestä

text:
               2.3.2011

               FI

               Euroopan unionin virallinen lehti

               L 57/1

         NEUVOSTON PÄÄTÖS 2011/133/YUTP,
   annettu 21 päivänä helmikuuta 2011,
   puitteiden luomista Montenegron osallistumiselle Euroopan unionin kriisinhallintaoperaatioihin koskevan Euroopan unionin ja Montenegron välisen sopimuksen allekirjoittamisesta ja tekemisestä
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen, erityisesti sen 37 artiklan, sekä Euroopan unionin toiminnasta tehdyn sopimuksen, erityisesti sen 218 artiklan 5 ja 6 kohdan,
   ottaa huomioon unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksen,
   sekä katsoo seuraavaa:

               (1)

               Edellytykset kolmansien valtioiden osallistumiselle Euroopan unionin kriisinhallintaoperaatioihin olisi vahvistettava sopimuksessa, jolla luodaan puitteet tällaiselle mahdolliselle tulevalle osallistumiselle, sen sijaan, että edellytykset määriteltäisiin tapauskohtaisesti kunkin operaation osalta.

               (2)

               Neuvoston tehtyä 26 päivänä huhtikuuta 2010 päätöksen neuvottelujen aloittamista koskevasta valtuutuksesta, korkea edustaja on neuvotellut Euroopan unionin ja Montenegron välisen sopimuksen puitteiden luomisesta Montenegron osallistumiselle Euroopan unionin kriisinhallintaoperaatioihin, jäljempänä ’sopimus’.

               (3)

               Sopimus olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään unionin puolesta Euroopan unionin ja Montenegron välinen sopimus puitteiden luomisesta Montenegron osallistumiselle Euroopan unionin kriisinhallintaoperaatioihin, jäljempänä ’sopimus’.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionia sitovasti.
   3 artikla
   Sopimusta sovelletaan sen allekirjoituspäivästä alkaen väliaikaisesti, kunnes sen tekemisen edellyttämät menettelyt on saatu päätökseen (1).
   4 artikla
   Neuvoston puheenjohtaja tekee sopimuksen 16 artiklan 1 kohdassa määrätyn ilmoituksen unionin puolesta.
   5 artikla
   Tämä päätös tulee voimaan päivänä, jona se hyväksytään.

      Tehty Brysselissä 21 päivänä helmikuuta 2011.

            Neuvoston puolesta

            Puheenjohtaja

         C. ASHTON

      (1)  Neuvoston pääsihteeristö julkaisee sopimuksen allekirjoituspäivän Euroopan unionin virallisessa lehdessä.

      KÄÄNNÖS
      Euroopan unionin ja Montenegron välinen
      SOPIMUS
      puitteiden luomisesta Montenegron osallistumiselle Euroopan unionin kriisinhallintaoperaatioihin
      EUROOPAN UNIONI
      sekä
      MONTENEGRO,
      jäljempänä ’osapuolet’, jotka
      katsovat seuraavaa:
      Euroopan unioni (EU) voi päättää toteuttaa toimia kriisinhallinnan alalla.
      Euroopan unioni päättää, pyydetäänkö kolmansia valtioita osallistumaan EU:n kriisinhallintaoperaatioon.
      Edellytykset Montenegron osallistumiselle EU:n kriisinhallintaoperaatioihin olisi määriteltävä sopimuksessa mahdollista tulevaa osallistumista koskevien puitteiden luomisesta sen sijaan, että nämä edellytykset määriteltäisiin kunkin tällaisen operaation osalta tapauskohtaisesti.
      Tällainen sopimus ei saisi vaikuttaa Euroopan unionin päätöksenteon riippumattomuuteen eikä sillä saisi rajoittaa niiden päätösten tapauskohtaista luonnetta, jotka Montenegro tekee osallistumisestaan EU:n kriisinhallintaoperaatioon.
      Tällaisen sopimuksen olisi koskettava vain tulevia EU:n kriisinhallintaoperaatioita, eikä se saisi vaikuttaa mahdollisiin olemassa oleviin sopimuksiin, jotka koskevat Montenegron osallistumista jo käynnistettyyn EU:n kriisinhallintaoperaatioon,
      OVAT SOPINEET SEURAAVAA:
      I   JAKSO

         YLEISET MÄÄRÄYKSET

      1 artikla
      Osallistumiseen liittyvät päätökset
      1.   Euroopan unionin (EU) tehtyä päätöksen pyytää Montenegroa osallistumaan EU:n kriisinhallintaoperaatioon ja kun Montenegro on päättänyt osallistua operaatioon, Montenegro toimittaa Euroopan unionille tietoja osallistumistarjouksestaan.
      2.   Euroopan unioni arvioi Montenegron osuuden neuvotellen Montenegron kanssa.
      3.   Euroopan unioni toimittaa Montenegrolle mahdollisimman pian alustavan arvion viimeksi mainitun todennäköisestä osuudesta operaation yhteisiin kustannuksiin avustaakseen Montenegroa osallistumistarjouksen laatimisessa.
      4.   Euroopan unioni ilmoittaa tämän arvioinnin tuloksen Montenegrolle kirjeellä varmistaakseen Montenegron osallistumisen tämän sopimuksen määräysten mukaisesti.
      2 artikla
      Puitteet
      1.   Montenegro liittyy tämän sopimuksen määräysten ja tarvittavien täytäntöönpanojärjestelyjen mukaisesti neuvoston päätökseen, jolla Euroopan unionin neuvosto päättää EU:n kriisinhallintaoperaation toteuttamisesta, ja mahdollisiin päätöksiin, joilla Euroopan unionin neuvosto päättää jatkaa EU:n kriisinhallintaoperaatiota.
      2.   Montenegron osallistuminen EU:n kriisinhallintaoperaatioon ei vaikuta Euroopan unionin päätöksenteon riippumattomuuteen.
      3 artikla
      Henkilöstön ja joukkojen asema
      1.   Montenegron EU:n siviilikriisinhallintaoperaatioon lähettämän henkilöstön ja/tai EU:n sotilaalliseen kriisinhallintaoperaatioon lähettämien joukkojen asemaan sovelletaan sopimusta operaation/joukkojen henkilöstön asemasta, jos sellainen on tehty Euroopan unionin ja sen valtion tai niiden valtioiden välillä, jossa tai joissa operaatio toteutetaan.
      2.   Sen valtion tai niiden valtioiden, jossa tai joissa EU:n kriisinhallintaoperaatio toteutetaan, ulkopuolella sijaitseviin esikunta- tai johtoyksiköihin lähetetyn henkilöstön asemaan sovelletaan kyseisten esikunta- tai johtoyksiköiden ja Montenegron välisiä järjestelyjä.
      3.   Montenegro käyttää lainkäyttövaltaansa EU:n kriisinhallintaoperaatioon osallistuvaan henkilöstöönsä, sanotun kuitenkaan rajoittamatta 1 kohdassa tarkoitetun operaation/joukkojen henkilöstön asemasta tehdyn sopimuksen soveltamista.
      4.   Montenegro vastaa kaikista EU:n kriisinhallintaoperaatioon osallistumiseen liittyvien, sen henkilöstön jäsenen esittämien tai jäsentä koskevien vaatimusten ratkaisemisesta. Montenegro huolehtii lainsäädäntönsä ja määräystensä mukaisesti sellaisten, erityisesti oikeudellisten tai kurinpidollisten, menettelyjen vireillepanosta, joihin mahdollisesti ryhdytään sen henkilöstöön kuuluvaa vastaan. Tätä koskevan julistuksen malli on tämän sopimuksen liitteenä.
      5.   Osapuolet sopivat luopuvansa sopimukseen perustuvia vaatimuksia lukuun ottamatta kaikista vaatimuksista toisiaan kohtaan sellaisen omaisuuden vahingoittumisen, menetyksen tai tuhoutumisen vuoksi, jonka jompikumpi osapuoli omistaa tai jota jompikumpi osapuoli käyttää, tai jommankumman osapuolen henkilöstön loukkaantumisen tai kuoleman vuoksi, joka on aiheutunut henkilöstön suorittaessa tämän sopimuksen mukaisiin toimiin liittyviä virallisia tehtäviään, paitsi jos on kyse törkeästä huolimattomuudesta tai tahallisesta laiminlyönnistä.
      6.   Montenegro sitoutuu antamaan tämän sopimuksen allekirjoituksen yhteydessä julistuksen, joka koskee vaatimuksista luopumista mitä hyvänsä sellaista valtiota kohtaan, joka osallistuu sellaiseen EU:n kriisinhallintaoperaatioon, johon Montenegro osallistuu.
      7.   Euroopan unioni sitoutuu varmistamaan, että sen jäsenvaltiot antavat tämän sopimuksen allekirjoituksen yhteydessä julistuksen, joka koskee vaatimuksista luopumista siltä osin, kuin on kyse Montenegron tulevasta osallistumisesta EU:n kriisinhallintaoperaatioon.
      4 artikla
      Turvallisuusluokitellut tiedot
      Montenegron hallituksen ja Euroopan unionin välillä Brysselissä 13 päivänä syyskuuta 2010 tehdyn turvallisuusluokiteltuja tietoja koskevan sopimuksen määräyksiä sovelletaan EU:n kriisinhallintaoperaatioiden yhteydessä.
      II   JAKSO

         MÄÄRÄYKSET OSALLISTUMISESTA SIVIILIKRIISINHALLINTAOPERAATIOIHIN

      5 artikla
      EU:n siviilikriisinhallintaoperaatioon lähetetty henkilöstö
      1.   Montenegro varmistaa, että sen EU:n siviilikriisinhallintaoperaatioon lähettämä henkilöstö noudattaa tehtäväänsä suorittaessaan

                  a)

                  edellä 2 artiklan 1 kohdassa tarkoitettua neuvoston päätöstä ja siihen tehtyjä muutoksia;

                  b)

                  operaatiosuunnitelmaa;

                  c)

                  täytäntöönpanotoimenpiteitä.

            2.   Montenegro antaa EU:n siviilikriisinhallintaoperaation johtajalle, jäljempänä ’operaation johtaja’, sekä unionin ulkoasioiden ja turvallisuuspolitiikan korkealle edustajalle, jäljempänä ’korkea edustaja’, ajoissa tiedon kaikista muutoksista, jotka koskevat sen osallistumista EU:n siviilikriisinhallintaoperaatioon.
      3.   EU:n siviilikriisinhallintaoperaatioon lähetettävälle henkilöstölle suoritetaan terveystarkastus, heidät rokotetaan ja Montenegron toimivaltainen viranomainen vahvistaa lääkärintodistuksella heidän sopivuutensa tehtäviin. EU:n siviilikriisinhallintaoperaatioon lähetetyn henkilöstön jäsenen on esitettävä jäljennös tästä todistuksesta.
      6 artikla
      Johtamisjärjestely
      1.   Montenegron lähettämä henkilöstö suorittaa tehtävänsä ja käyttäytyy yksinomaan EU:n siviilikriisinhallintaoperaation etujen mukaisesti.
      2.   Kaikki henkilöstön jäsenet pysyvät edelleen täysin kansallisten viranomaistensa alaisina.
      3.   Kansalliset viranomaiset siirtävät operatiivisen johtosuhteen Euroopan unionille.
      4.   Operaation johtaja vastaa EU:n siviilikriisinhallintaoperaatiosta, ja hänelle kuuluu sitä koskeva käsky- ja valvontavalta sen paikan päällä toteuttamisen tasolla.
      5.   Operaation johtaja johtaa EU:n siviilikriisinhallintaoperaatiota ja vastaa sen päivittäisestä hallinnosta.
      6.   Montenegrolla on operaation päivittäisessä toteuttamisessa samat oikeudet ja velvollisuuden kuin kyseiseen operaatioon osallistuvilla Euroopan unionin jäsenvaltioilla 2 artiklan 1 kohdassa tarkoitettujen oikeudellisten välineiden mukaisesti.
      7.   Operaation johtaja vastaa EU:n siviilikriisinhallintaoperaation henkilöstön kurinpidollisesta valvonnasta. Asianomainen kansallinen viranomainen toteuttaa tarvittaessa kurinpitotoimia.
      8.   Montenegro nimeää yhteyspisteen, joka edustaa sen kansallista osastoa operaatiossa. Yhteyspiste raportoi operaation johtajalle kansallisista asioista ja vastaa osastonsa päivittäisestä kurinpidosta.
      9.   Päätöksen operaation lopettamisesta tekee Euroopan unioni, joka kuulee Montenegroa ennen päätöksen tekemistä, jos Montenegro osallistuu yhä EU:n siviilikriisinhallintaoperaatioon sen lopettamispäivänä.
      7 artikla
      Rahoitusnäkökohdat
      1.   Montenegro vastaa kaikista operaatioon osallistumiseensa liittyvistä kustannuksista lukuun ottamatta operaation toimintaa koskevan talousarvion mukaisia toimintamenoja, sanotun kuitenkaan rajoittamatta 8 artiklan soveltamista.
      2.   Jos operaation toteuttamisvaltiosta tai -valtioista oleville luonnollisille tai oikeushenkilöille aiheutuu kuolema, loukkaantuminen, vahinko taikka menetys, Montenegro maksaa korvauksen 3 artiklan 1 kohdassa tarkoitetussa operaation henkilöstön asemaa koskevassa sopimuksessa määrättyjen ehtojen mukaisesti, jos sen on todettu olevan vastuussa tapahtumasta.
      8 artikla
      Toimintamenoihin osallistuminen
      1.   Montenegro osallistuu EU:n siviilikriisinhallintaoperaation toimintaa koskevan talousarvion rahoittamiseen.
      2.   Montenegron rahoitusosuus toimintaa koskevasta talousarviosta lasketaan soveltaen seuraavista kaavoista sitä, joka johtaa pienempään määrään:

                  a)

                  se osuus viitteellisestä määrästä, joka määritellään suhteessa Montenegron BKTL:n osuuteen kaikkien operaation toimintatalousarvioon osallistuvien valtioiden BKTL:ien kokonaismäärästä; tai

                  b)

                  se osuus toimintaa koskevan talousarvion viitteellisestä määrästä, joka määritellään suhteessa Montenegron operaatioon osallistuvan henkilöstön lukumäärän osuuteen kaikkien operaatioon osallistuvien valtioiden henkilöstön kokonaismäärästä.

            3.   Sen estämättä, mitä 1 ja 2 kohdassa määrätään, Montenegro ei osallistu Euroopan unionin jäsenvaltioiden henkilöstölle maksettavien päivärahojen rahoittamiseen.
      4.   Sen estämättä, mitä 1 kohdassa määrätään, Euroopan unioni vapauttaa periaatteessa Montenegron yksittäisen EU:n siviilikriisinhallintaoperaation rahoitukseen osallistumisesta, kun:

                  a)

                  Euroopan unioni päättää, että Montenegro tarjoaa merkittävän osuuden, joka on operaation kannalta keskeinen; tai

                  b)

                  Montenegron BKTL henkeä kohti ei ylitä minkään Euroopan unionin jäsenvaltion BKTL:ää henkeä kohti.

            5.   Operaation johtajan ja Montenegron asianomaisen hallinnollisen yksikön välillä sovitaan järjestelystä, joka koskee Montenegron osuuksien suorittamista EU:n siviilikriisinhallintaoperaation toimintaa koskevaan talousarvioon. Tähän järjestelyyn sisällytetään määräykset muun muassa seuraavista asioista:

                  a)

                  kyseessä oleva määrä;

                  b)

                  rahoitusosuuden maksamista koskevat järjestelyt;

                  c)

                  tilintarkastusmenettely.

            III   JAKSO

         MÄÄRÄYKSET OSALLISTUMISESTA SOTILAALLISIIN KRIISINHALLINTAOPERAATIOIHIN

      9 artikla
      Osallistuminen EU:n sotilaalliseen kriisinhallintaoperaatioon
      1.   Montenegro varmistaa, että sen EU:n sotilaalliseen kriisinhallintaoperaatioon osallistuvat joukot ja henkilöstö noudattavat tehtävänsä suorittamisessa:

                  a)

                  edellä 2 artiklan 1 kohdassa tarkoitettua neuvoston päätöstä ja siihen tehtyjä muutoksia;

                  b)

                  operaatiosuunnitelmaa;

                  c)

                  täytäntöönpanotoimenpiteitä.

            2.   Montenegron lähettämä henkilöstö suorittaa tehtävänsä ja käyttäytyy yksinomaan EU:n sotilaallisen kriisinhallintaoperaation etujen mukaisesti.
      3.   Montenegro antaa EU:n operaation komentajalle ajoissa tiedon kaikista muutoksista, jotka koskevat sen osallistumista operaatioon.
      10 artikla
      Johtamisjärjestely
      1.   Kaikki EU:n sotilaalliseen kriisinhallintaoperaatioon osallistuvat joukot ja henkilöstön jäsenet pysyvät edelleen täysin kansallisten viranomaistensa alaisuudessa.
      2.   Kansalliset viranomaiset siirtävät joukkojensa ja henkilöstönsä operatiivisen ja taktisen johdon ja/tai valvonnan EU:n operaation komentajalle, jolla on oikeus siirtää toimivaltaansa toiselle henkilölle.
      3.   Montenegrolla on samat oikeudet ja velvollisuudet kuin operaatioon osallistuvilla Euroopan unionin jäsenvaltioilla operaation päivittäisessä toteuttamisessa.
      4.   EU:n operaation komentaja voi Montenegroa kuultuaan milloin tahansa pyytää Montenegron osuuden pois vetämistä.
      5.   Montenegro nimeää johtavan sotilasedustajan, joka edustaa sen kansallista sotilasosastoa EU:n sotilaallisessa kriisinhallintaoperaatiossa. Johtava sotilasedustaja neuvottelee EU:n joukkojen komentajan kanssa kaikista operaatioon vaikuttavista asioista ja vastaa Montenegron osaston päivittäisestä kurinpidosta.
      11 artikla
      Rahoitusnäkökohdat
      1.   Montenegro vastaa kaikista operaatioon osallistumiseensa liittyvistä kustannuksista, jolleivät kustannukset kuulu yhteisesti rahoitettaviin tämän sopimuksen 2 artiklan 1 kohdassa tarkoitetuissa oikeudellisten välineiden sekä Euroopan unionin sellaisten operaatioiden yhteisten kustannusten rahoituksen hallinnointijärjestelmän perustamisesta, joilla on sotilaallista merkitystä tai merkitystä puolustuksen alalla, 18 päivänä joulukuuta 2008 tehdyn neuvoston päätöksen 2008/975/YUTP (1) (Athene) mukaisesti, sanotun kuitenkaan rajoittamatta 12 artiklan soveltamista.
      2.   Jos operaation toteuttamisvaltiosta tai -valtioista oleville luonnollisille tai oikeushenkilöille aiheutuu kuolema, loukkaantuminen, vahinko taikka menetys, Montenegro maksaa korvauksen 3 artiklan 1 kohdassa tarkoitetussa joukkojen asemaa koskevassa sopimuksessa määrättyjen ehtojen mukaisesti, jos sen on todettu olevan vastuussa tapahtumasta.
      12 artikla
      Yhteisiin kustannuksiin osallistuminen
      1.   Montenegro osallistuu EU:n sotilaallisen kriisinhallintaoperaation yhteisten kustannusten rahoittamiseen.
      2.   Montenegron rahoitusosuus toimintaa koskevasta talousarviosta lasketaan soveltaen seuraavista kaavoista sitä, joka johtaa pienempään määrään:

                  a)

                  se osuus yhteisistä kustannuksista, joka määritellään suhteessa Montenegron BKTL:n osuuteen kaikkien operaation yhteisiin kustannuksiin osallistuvien valtioiden BKTL:ien kokonaismäärästä; tai

                  b)

                  se osuus yhteisistä kustannuksista, joka määritellään suhteessa Montenegrosta operaatioon osallistuvan henkilöstön lukumäärän osuuteen kaikkien operaatioon osallistuvien valtioiden henkilöstön kokonaismäärästä.

            Jos Montenegro lähettää henkilöstöä vain operaatioesikuntaan tai joukkojen esikuntaan, ensimmäisen alakohdan b alakohdan mukaista kaavaa sovellettaessa käytetään perusteena Montenegron henkilöstön osuutta kyseisen esikunnan henkilöstön kokonaismäärästä. Muissa tapauksissa perusteena käytetään Montenegron lähettämän henkilöstön lukumäärän suhdetta operaation koko henkilöstön lukumäärään.
      3.   Sen estämättä, mitä 1 kohdassa määrätään, Euroopan unioni vapauttaa periaatteessa Montenegron yksittäisen EU:n sotilaallisen kriisinhallintaoperaation yhteisiin kustannuksiin osallistumisesta, kun:

                  a)

                  Euroopan unioni päättää, että Montenegro tarjoaa operaation voimavaroihin merkittävän osuuden, joka on operaation kannalta keskeinen; tai

                  b)

                  Montenegron BKTL henkeä kohti ei ylitä minkään Euroopan unionin jäsenvaltion BKTL:ää henkeä kohti.

            Päätöksessä 2008/975/YUTP säädetyn hallinnoijan ja Montenegron toimivaltaisten hallintoviranomaisten välillä sovitaan järjestelystä, jossa määrätään muun muassa seuraavista asioista:

                  a)

                  kyseessä oleva määrä;

                  b)

                  rahoitusosuuden maksamista koskevat järjestelyt;

                  c)

                  tilintarkastusmenettely.

            IV   JAKSO

         LOPPUMÄÄRÄYKSET

      13 artikla
      Sopimuksen täytäntöönpanojärjestelyt
      Tämän sopimuksen täytäntöönpanon edellyttämistä teknisistä ja hallinnollisista järjestelyistä sovitaan korkean edustajan ja Montenegron asianomaisten viranomaisten välillä, sanotun kuitenkaan rajoittamatta 8 artiklan 5 kohdan ja 12 artiklan 4 kohdan soveltamista.
      14 artikla
      Noudattamatta jättäminen
      Mikäli osapuoli ei noudata tässä sopimuksessa määrättyjä velvollisuuksiaan, toisella osapuolella on oikeus saattaa tämä sopimus päättymään ilmoittamalla asiasta kirjallisesti kuukautta edeltäkäsin.
      15 artikla
      Riitojen ratkaiseminen
      Tämän sopimuksen tulkintaan tai soveltamiseen liittyvät riidat ratkaistaan osapuolten välillä diplomaattisin keinoin.
      16 artikla
      Voimaantulo
      1.   Tämä sopimus tulee voimaan sitä seuraavan kuukauden ensimmäisenä päivänä, jona osapuolet ovat ilmoittaneet toisilleen, että sopimuksen voimaantuloa varten tarvittavat sisäiset oikeudelliset menettelyt on saatettu päätökseen.
      2.   Tätä sopimusta sovelletaan väliaikaisesti sen allekirjoittamispäivästä alkaen.
      3.   Tätä sopimusta tarkastellaan uudelleen säännöllisesti.
      4.   Tätä sopimusta voidaan muuttaa osapuolten keskinäisen kirjallisen sopimuksen perusteella.
      5.   Kumpi tahansa osapuoli voi sanoa tämän sopimuksen irti toiselle osapuolelle annetulla kirjallisella irtisanomisilmoituksella. Irtisanominen tulee voimaan kuusi kuukautta sen jälkeen, kun toinen osapuoli on vastaanottanut ilmoituksen.

         Tehty Brysselissä kahdentenakymmenentenätoisena päivänä helmikuuta vuonna kaksituhattayksitoista kahtena englanninkielisenä kappaleena.

               Euroopan unionin puolesta

               Montenegron puolesta

         (1)  EUVL L 345, 23.12.2008, s. 96.

         JULISTUSTEN TEKSTI

            EUROOPAN UNIONIN JÄSENVALTIOITA KOSKEVA TEKSTI:

         ”Ne Euroopan unionin jäsenvaltiot, jotka soveltavat Euroopan unionin neuvoston päätöstä, joka koskee sellaista EU:n kriisinhallintaoperaatiota, johon Montenegro osallistuu, pyrkivät omien oikeusjärjestelmiensä mukaisissa rajoissa mahdollisuuksien mukaan luopumaan esittämästä Montenegrolle korvausvaatimuksia, jotka perustuvat niiden lähettämän henkilöstön jäsenen loukkaantumiseen tai kuolemaan taikka sellaisen omaisuuden vahingoittumiseen tai menetykseen, jonka ne omistavat ja jota EU:n kriisinhallintaoperaatio käyttää,

                     —

                     jos loukkaantumisen, kuoleman, vahingon tai menetyksen on aiheuttanut Montenegrosta olevan henkilöstön jäsen suorittaessaan tehtäviään EU:n kriisinhallintaoperaation yhteydessä, paitsi jos on kyse törkeästä huolimattomuudesta tai tahallisesta laiminlyönnistä,

                     —

                     tai jos loukkaantuminen, kuolema, vahinko tai menetys on aiheutunut Montenegron omistaman omaisuuden käyttämisestä edellyttäen, että sitä on käytetty operaation yhteydessä, ja lukuun ottamatta tapauksia, joissa on kyse kyseistä omaisuutta käyttävän Montenegrosta olevan EU:n kriisinhallintaoperaation henkilöstön jäsenen törkeästä huolimattomuudesta tai tahallisesta laiminlyönnistä.”

            MONTENEGROA KOSKEVA TEKSTI:

         ”Montenegro, joka soveltaa EU:n kriisinhallintaoperaatiota koskevaa EU:n neuvoston päätöstä, pyrkii oman oikeusjärjestelmänsä mukaisissa rajoissa mahdollisuuksien mukaan luopumaan vaatimuksista EU:n kriisinhallintaoperaatioon osallistuvaa valtiota kohtaan Montenegron henkilöstön jäsenen loukkaantumisen tai kuoleman johdosta taikka sellaisen omaisuuden vahingoittumisen tai menetyksen vuoksi, jonka se omistaa ja jota EU:n kriisinhallintaoperaatio käyttää,

                     —

                     jos loukkaantumisen, kuoleman, vahingon tai menetyksen on aiheuttanut henkilöstön jäsen suorittaessaan tehtäviään EU:n kriisinhallintaoperaation yhteydessä, paitsi jos on kyse törkeästä huolimattomuudesta tai tahallisesta laiminlyönnistä,

                     —

                     tai jos loukkaantuminen, kuolema, vahinko tai menetys on aiheutunut EU:n kriisinhallintaoperaatioon osallistuvien valtioiden omistaman omaisuuden käyttämisestä edellyttäen, että sitä on käytetty operaation yhteydessä, ja lukuun ottamatta tapauksia, joissa on kyse kyseistä omaisuutta käyttävän EU:n kriisinhallintaoperaation henkilöstön jäsenen törkeästä huolimattomuudesta tai tahallisesta laiminlyönnistä.”


Avis juridique important

|

32002D0754

2002/754/YUTP: Neuvoston päätös, tehty 13 päivänä syyskuuta 2002, Zimbabwen vastaisia rajoittavia toimenpiteitä koskevan yhteisen kannan 2002/145/YUTP täytäntöönpanemisesta

Virallinen lehti nro L 247 , 14/09/2002 s. 0056 - 0059

Neuvoston päätös,tehty 13 päivänä syyskuuta 2002,Zimbabwen vastaisia rajoittavia toimenpiteitä koskevan yhteisen kannan 2002/145/YUTP täytäntöönpanemisesta(2002/754/YUTP)EUROOPAN UNIONIN NEUVOSTO, jokaottaa huomioon neuvoston yhteisen kannan 2002/145/YUTP 18 päivältä helmikuuta 2002 Zimbabween kohdistettavista rajoittavista toimenpiteistä(1), ja erityisesti sen 5 artiklan, yhdessä Euroopan unionista tehdyn sopimuksen 23 artiklan 2 kohdan kanssa,sekä katsoo seuraavaa:(1) Neuvosto vahvisti yhteisellä kannalla 2002/145/YUTP Zimbabwen hallitukseen ja niihin henkilöihin kohdistuvan viisumikiellon ja varojen jäädyttämisen, jotka ovat merkittävästi vastuussa ihmisoikeuksien, sananvapauden, yhdistymisvapauden ja rauhanomaisen kokoontumisvapauden vakavista loukkauksista.(2) Yhteistä kantaa 2002/145/YUTP muutettiin 22 päivänä heinäkuuta 2002 yhteisellä kannalla 2002/600/YUTP(2).(3) Zimbabwen hallituksessa 26 päivänä elokuuta 2002 tapahtuneiden henkilövaihdosten johdosta edellä mainittua henkilöluetteloa on päivitettävä,ON PÄÄTTÄNYT SEURAAVAA:1 artiklaKorvataan yhteisen kannan 2002/145/YUTP, sellaisena kuin se on muutettuna yhteisellä kannalla 2002/600/YUTP, liitteenä oleva henkilöiden luettelo tämän päätöksen liitteenä olevalla luettelolla.2 artiklaTämä päätös tulee voimaan sinä päivänä, jona se tehdään.3 artiklaTämä päätös julkaistaan Euroopan yhteisöjen virallisessa lehdessä.Tehty Brysselissä 13 päivänä syyskuuta 2002.Neuvoston puolestaPuheenjohtajaP. S. Møller(1) EYVL L 50, 21.2.2002, s. 1.(2) EYVL L 195, 24.7.2002, s. 1.LIITELuettelo 1 artiklassa tarkoitetuista henkilöistä>TAULUKON PAIKKA>


title: EFTAn valvontaviranomaisen päätös N:o 302/14/KOL, annettu 16 päivänä heinäkuuta 2014 , valtiontukea koskevien menettelysääntöjen ja aineellisten sääntöjen muuttamisesta 99. kerran muuttamalla tiettyjä valtiontukisuuntaviivoja [2015/95]

text:
               22.1.2015

               FI

               Euroopan unionin virallinen lehti

               L 15/103

         EFTAn VALVONTAVIRANOMAISEN PÄÄTÖS
   N:o 302/14/KOL,
   annettu 16 päivänä heinäkuuta 2014,
   valtiontukea koskevien menettelysääntöjen ja aineellisten sääntöjen muuttamisesta 99. kerran muuttamalla tiettyjä valtiontukisuuntaviivoja [2015/95]
   EFTAN VALVONTAVIRANOMAINEN, jäljempänä ’valvontaviranomainen’, joka
   OTTAA HUOMIOON Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 61–63 artiklan ja pöytäkirjan 26,
   OTTAA HUOMIOON EFTA-valtioiden sopimuksen valvontaviranomaisen ja tuomioistuimen perustamisesta, jäljempänä ’valvonta- ja tuomioistuinsopimus’, ja erityisesti sen 5 artiklan 2 kohdan b alakohdan ja 24 artiklan sekä sen pöytäkirjassa 3 olevan I osan 1 artiklan,
   Sekä katsoo seuraavaa:
   Valvontaviranomainen varmistaa valvonta- ja tuomioistuinsopimuksen 24 artiklan nojalla ETA-sopimuksen valtiontukimääräysten soveltamisen.
   Valvonta- ja tuomioistuinsopimuksen 5 artiklan 2 kohdan b alakohdan mukaisesti valvontaviranomainen antaa ilmoituksia ja suuntaviivoja ETA-sopimuksen soveltamisalaan kuuluvissa asioissa, jos ETA-sopimuksessa tai valvonta- ja tuomioistuinsopimuksessa nimenomaisesti niin määrätään tai jos valvontaviranomainen pitää sitä tarpeellisena.
   Euroopan komissio antoi 21 päivänä toukokuuta 2014 tiedonannon valtiontukisääntöjen soveltamista laajakaistaverkkojen nopean käyttöönoton yhteydessä koskevista EU:n suuntaviivoista, alueellisia valtiontukia koskevista suuntaviivoista vuosille 2014–2020, elokuville ja muille audiovisuaalisille teoksille myönnettävästä valtiontuesta, valtiontukea riskirahoitussijoitusten edistämiseksi koskevista suuntaviivoista ja valtiontukea lentoasemille ja lentoyhtiöille koskevista suuntaviivoista annettujen komission tiedonantojen muuttamisesta (1). Muutosten tavoitteena oli yhdenmukaistaa eri valtiontukisuuntaviivoissa olevat avoimuutta koskevat määräykset ja yksinkertaistaa voimassa olevia määräyksiä.
   Tiedonanto on merkityksellinen Euroopan talousalueen kannalta.
   ETA-sopimuksen 1 artiklassa määritellyn yhdenmukaisuuden tavoitteen mukaisesti ETA:n valtiontukisääntöjen yhtenäinen soveltaminen on varmistettava koko Euroopan talousalueella.
   ETA-sopimuksen liitteessä XV olevan otsikon ”YLEISTÄ” alla olevan II kohdan mukaan valvontaviranomaisen on Euroopan komissiota kuultuaan annettava uudet säännöt, jotka vastaavat Euroopan komission antamia sääntöjä.
   ON kuullut Euroopan komissiota,
   ON kuullut EFTA-valtioita 30 päivänä kesäkuuta 2014 päivätyllä kirjeellä,
   ON HYVÄKSYNYT TÄMÄN PÄÄTÖKSEN:
   1 artikla
   Muutetaan valtiontukea koskevia aineellisia sääntöjä seuraavasti.
   2 artikla
   Tällä päätöksellä korvataan seuraavat kohdat:

               —

               valtiontukisääntöjen soveltamisesta laajakaistaverkkojen nopean käyttöönoton yhteydessä annettujen suuntaviivojen (2) 74 kohdan j alakohdan kaksi ensimmäistä virkettä;

               —

               vuosien 2014–2020 alueellisia valtiontukia koskevien suuntaviivojen (3) 135 kohta;

               —

               elokuville ja muille audiovisuaalisille teoksille myönnettävää valtiontukea koskevien suuntaviivojen (4) 51 kohdan 7 alakohta;

               —

               valtiontuesta lentoasemille ja lentoyhtiöille annettujen suuntaviivojen (5) 162 ja 163 kohta;

         seuraavasti:
   ”EFTA-valtioiden on varmistettava seuraavien tietojen julkaiseminen internetissä kattavalla valtiontukisivustolla kansallisella tai alueellisella tasolla:

               —

               hyväksytyn tukiohjelman tai yksittäisen tuen myöntämistä koskevan päätöksen ja sen täytäntöönpanosääntöjen koko teksti tai linkki siihen;

               —

               tuen myöntävän viranomaisen (myöntävien viranomaisten) nimi;

               —

               yksittäisten tuensaajien nimet, kullekin tuensaajalle myönnetyn tuen muoto ja määrä, myöntämispäivä, yrityslaji (pk-yritys, suuri yritys), alue, jolla tuensaaja sijaitsee (tilastoaluetasolla 2) (6), ja tuensaajan harjoittaman toiminnan pääasiallinen toimiala (NACE:n kolminumerotasolla) (7).

         Tästä vaatimuksesta voidaan luopua, jos yksittäisen tuen määrä on alle 500 000 euroa. Kun on kyse veroetuuksiin perustuvista ohjelmista, yksittäisiä tukimääriä (8) koskevat tiedot voidaan esittää seuraavia vaihteluvälejä käyttäen (miljoonaa euroa): [0,5–1]; [1–2]; [2–5]; [5–10]; [10–30]; [30 ja enemmän].
   Nämä tiedot on julkaistava tuen myöntämispäätöksen tekemisen jälkeen, ne on säilytettävä vähintään 10 vuoden ajan ja niiden oltava rajoituksetta yleisön saatavissa (9). EFTA-valtioita ei vaadita toimittamaan edellä mainittuja tietoja ennen 1 päivää heinäkuuta 2016 (10).
   3 artikla
   1.   Tällä päätöksellä muutetaan vuosien 2014–2020 alueellisia valtiontukia koskevia suuntaviivoja ja alueellisten valtiontukiohjelmien seurantaa koskevia ehtoja seuraavasti:

               —

               poistetaan vuosien 2014–2020 alueellisia valtiontukia koskevien suuntaviivojen 169 kohta, johon sisältyy seurantaa koskeva ehto;

               —

               poistetaan vuosien 2014–2020 alueellisia valtiontukia koskevien suuntaviivojen liite IV.

         2.   Vuosien 2014–2020 alueellisia valtiontukia koskevien suuntaviivojen mukaisesti jo hyväksyttyjen aluetukiohjelmien osalta luovutaan suuntaviivojen 169 kohdassa määrätyn seurantaa koskevan ehdon soveltamisesta. Näin ollen vuosien 2014–2020 alueellisesti eriytetyistä sosiaaliturvamaksuista 18 päivänä kesäkuuta 2014 annetun päätöksen 225/14/KOL 65 kohta poistetaan.
   4 artikla
   Tällä päätöksellä muutetaan valtiontuesta riskirahoitussijoitusten edistämiseksi annettuja suuntaviivoja (11) seuraavasti:

               —

               166 kohdan v alakohdassa

                           —

                              korvataan:”Tällaisesta vaatimuksesta voidaan poiketa pk-yritysten kohdalla, jotka eivät ole toteuttaneet ensimyyntiä markkinoilla ja kun lopulliseen tuensaajayritykseen tehdyt sijoitukset ovat alle 200 000 euroa;”

                           —

                              seuraavasti:”Tällaisesta vaatimuksesta voidaan poiketa pk-yritysten kohdalla, jotka eivät ole toteuttaneet ensimyyntiä markkinoilla ja kun lopulliseen tuensaajayritykseen tehdyt sijoitukset ovat alle 500 000 euroa;”.

               —

               166 kohdan vi alakohdassa

                           —

                              korvataan:”saadun veroedun määrä, jos se on yli 200 000 euroa; määrä voidaan ilmoittaa 2 miljoonan euron vaihteluvälissä.”

                           —

                              seuraavasti:”saadun veroedun määrä, jos se on yli 500 000 euroa; määrä voidaan ilmoittaa seuraavissa vaihteluväleissä (milj. euroa): [0,5–1]; [1–2]; [2–5]; [5–10]; [10–30]; [30 ja enemmän].”

               —

               ja 166 kohdan loppuun lisätään seuraava:

                  ”EFTA-valtioita ei vaadita toimittamaan edellä mainittuja tietoja ennen 1 päivää heinäkuuta 2016 (12).

         5 artikla
   Tällä päätöksellä lisätään seuraava teksti:

      ”Kun on kyse tukiohjelmista, jotka eivät kuulu ryhmäpoikkeusasetuksen soveltamisalaan pelkästään suuren talousarvionsa vuoksi, valvontaviranomainen arvioi niiden soveltuvuuden ETA-sopimuksen toimintaan ainoastaan arviointisuunnitelman perusteella.”

               —

               valtiontukisääntöjen soveltamisesta laajakaistaverkkojen nopean käyttöönoton yhteydessä annettujen suuntaviivojen 49 kohdan loppuun;

               —

               vuosien 2014–2020 alueellisia valtiontukia koskevien suuntaviivojen 138 kohdan loppuun;

               —

               valtiontuesta lentoasemille ja lentoyhtiöille annettujen suuntaviivojen 167 kohdan loppuun;

               —

               valtiontuesta riskirahoitussijoitusten edistämiseksi annettujen suuntaviivojen 172 kohdan loppuun.

         6 artikla
   Ainoastaan englanninkielinen teksti on todistusvoimainen.

      Tehty Brysselissä 16 päivänä heinäkuuta 2014.

            EFTAn valvontaviranomaisen puolesta

         Oda Helen SLETNES

            Puheenjohtaja

         Helga JÓNSDÓTTIR

            Kollegion jäsen

      (1)  EUVL C 198, 27.6.2014, s. 30.

      (2)  Ei vielä julkaistu virallisessa lehdessä. Saatavilla seuraavassa osoitteessa: http://www.eftasurv.int/media/state-aid-guidelines/Part-IV---Application-of-state-aid-rules-in-relation-to-rapid-deployment-of-broadband-networks.pdf

      (3)  Ei vielä julkaistu virallisessa lehdessä. Saatavilla seuraavassa osoitteessa: http://www.eftasurv.int/media/state-aid-guidelines/Part-III---Guidelines-on-regional-State-Aid-for-2014-2020.pdf

      (4)  Ei vielä julkaistu virallisessa lehdessä. Saatavilla seuraavassa osoitteessa: http://www.eftasurv.int/media/state-aid-guidelines/Part_IV_-_State_aid_for_films_and_other_audiovisual_works.pdf

      (5)  Ei vielä julkaistu virallisessa lehdessä. Saatavilla seuraavassa osoitteessa: http://www.eftasurv.int/media/state-aid-guidelines/Part-IV---Aviation-Guidelines.pdf

      (6)  Käsitettä ’tilastoalue’ käytetään komission suuntaviivoissa käytetyn lyhenteen ’NUTS’ sijasta. NUTS-lyhenne on peräisin nimestä ’Nomenclature of Territorial Units for Statistics’ (tilastollisten alueyksiköiden nimikkeistö), joka vahvistetaan yhteisestä tilastollisten alueyksiköiden nimikkeistöstä (NUTS) 26 päivänä toukokuuta 2003 annetussa Euroopan parlamentin ja neuvoston asetuksessa (EY) N:o 1059/2003 (EUVL L 154, 21.6.2003, s. 1). Tätä asetusta ei ole otettu osaksi ETA-sopimusta. Aluetason tilastotietojen kysynnän jatkuvasti kasvaessa on kuitenkin tarpeen vahvistaa yhteisiä määritelmiä, mistä syystä Euroopan unionin tilastotoimisto (Eurostat) sekä ehdokasvaltioiden ja EFTA-valtioiden kansalliset tilastolaitokset ovat sopineet NUTS-luokittelua vastaavien tilastoalueiden vahvistamisesta.

      (7)  Lukuun ottamatta liikesalaisuuksia ja muita luottamuksellisia tietoja asianmukaisesti perustelluissa tapauksissa ja valvontaviranomaisen suostumuksella (ks. valvontaviranomaisen suuntaviivat salassapitovelvollisuudesta valtiontukipäätöksissä (EUVL L 154, 8.6.2006, s. 27, ja ETA-täydennysosa N:o 29, 8.6.2006, s. 1)).

      (8)  Julkaistava määrä on verohelpotuksen enimmäismäärä eikä kunakin vuonna vähennetty määrä (ts. kun on kyse verohyvityksestä, julkaistaan sallitun verohyvityksen enimmäismäärä eikä tosiasiallinen määrä, joka voi riippua verotettavista tuloista ja vaihdella vuosittain).

      (9)  Nämä tiedot on julkaistava kuuden kuukauden kuluessa tuen myöntämisestä (tai veroetuutena myönnettävän tuen tapauksessa vuoden kuluessa veroilmoituksen määräpäivästä). Jos on kyse sääntöjenvastaisesta tuesta, EFTA-valtioiden on huolehdittava näiden tietojen julkaisemisesta jälkikäteen viimeistään kuuden kuukauden kuluessa valvontaviranomaisen päätöksen päivämäärästä. Tietojen olisi oltava saatavilla sellaisessa muodossa, joka mahdollistaa hakujen tekemisen, tietojen poiminnan ja julkaisemisen internetissä, esimerkiksi csv- tai xml-muodossa.

      (10)  Tietoja ei tarvitse julkaista tuesta, joka on myönnetty ennen 1 päivää heinäkuuta 2016, ja verotuen osalta tuesta, jota on haettu tai joka on myönnetty ennen 1 päivää heinäkuuta 2016.”

      (11)  Ei vielä julkaistu virallisessa lehdessä. Saatavilla seuraavassa osoitteessa: http://www.eftasurv.int/media/state-aid-guidelines/Part-III---State%20aid-to-promote-risk-finance-investments--(Applicable-from-1-July-2014).pdf

      (12)  Tietoja ei tarvitse julkaista tuesta, joka on myönnetty ennen 1 päivää heinäkuuta 2016, ja verotuen osalta tuesta, jota on haettu tai joka on myönnetty ennen 1 päivää heinäkuuta 2016.”